

KOMISIJA ZA PREPREČEVANJE DELA

IN ZAPOSLOVANJA NA ČRNO

**POROČILO O DEJAVNOSTIH IN UČINKIH PREPREČEVANJA**

**DELA IN ZAPOSLOVANJA NA ČRNO**

**ZA LETO 2021**

Ljubljana, julij 2022

**KAZALO**

[UVOD 5](#_Toc111631859)

[URESNIČITEV PRIPOROČIL IZ POROČILA KOMISIJE VLADE REPUBLIKE SLOVENIJE ZA LETO 2020 7](#_Toc111631860)

[PREDPISI O ODKRIVANJU IN PREPREČEVANJU DELA IN ZAPOSLOVANJA NA ČRNO V REPUBLIKI SLOVENIJI V LETU 2021 9](#_Toc111631861)

[NADZOR PO ZAKONU O PREPREČEVANJU DELA IN ZAPOSLOVANJA NA ČRNO 11](#_Toc111631862)

[UGOTOVLJENE TEŽAVE IN PREDLOGI REŠITEV 28](#_Toc111631863)

[KADROVSKE IN MATERIALNE RAZMERE ZA DELO 31](#_Toc111631864)

[PREDVIDENI UKREPI ZA PREPREČEVANJE DELA IN ZAPOSLOVANJA NA ČRNO V LETU 2022 34](#_Toc111631865)

[DRUGI PODATKI 37](#_Toc111631866)

[SKLEPNE UGOTOVITVE S PRIPOROČILI 46](#_Toc111631867)

[PREDLOG SKLEPA VLADE REPUBLIKE SLOVENIJE 50](#_Toc111631868)

[PRILOGA 51](#_Toc111631869)

**SEZNAM KRATIC IN KRAJŠAV**

**AJPES** – Agencija Republike Slovenije za javnopravne evidence in storitve

**DDV** – davek na dodano vrednost

**EU** – Evropska unija

**FURS** – Finančna uprava Republike Slovenije

**GPU** – Generalna policijska uprava

**GZS** – Gospodarska zbornica Slovenije

**INŠPEKTORAT MU MOL** – Inšpektorat mestne uprave Mestne občine Ljubljana

**IRSD** – Inšpektorat Republike Slovenije za delo

**IRSI** – Inšpektorat Republike Slovenije za infrastrukturo

**IRSKGLR** – Inšpektorat Republike Slovenije za kmetijstvo, gozdarstvo, lovstvo in ribištvo

**IRSNZ** – Inšpektorat Republike Slovenije za notranje zadeve

**IRSOP** – Inšpektorat Republike Slovenije za okolje in prostor

**IRSŠŠ** – Inšpektorat Republike Slovenije za šolstvo in šport

**komisija Vlade RS –** Komisija Vlade Republike Slovenije za preprečevanje dela in zaposlovanja na črno

**MJU** – Ministrstvo za javno upravo

**OZS** – Obrtna zbornica Slovenije

**REDARSTVO MU MOL** – Redarstvo mestne uprave Mestne občine Ljubljana

**RS** – Republika Slovenija

**TIRS** – Tržni inšpektorat Republike Slovenije

**UVHVVR** –Uprava Republike Slovenije za varno hrano, veterinarstvo in varstvo rastlin

**ZIRS** – Zdravstveni inšpektorat Republike Slovenije

**ZSSS** – Zveza svobodnih sindikatov Slovenije

**ZRSZ** – Zavod Republike Slovenije za zaposlovanje

**ZZZS** – Zavod za zdravstveno zavarovanje Slovenije

**SEZNAM KRATIC IN KRAJŠAV PREDPISOV**

**GZ** – Gradbeni zakon (Uradni list RS, št. 61/17, 72/17 – popr., 65/20, 15/21 – ZDUOP in 199/21 – GZ-1)

**GZ-1** – Gradbeni zakon (Uradni list RS, št. 199/21)

**Pravilnik** − Pravilnik o osebnem dopolnilnem delu (Uradni list RS, št. 94/14 in 56/22)

**KZ-1** − Kazenski zakonik (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21 in 186/21)

**ObrZ** – Obrtni zakon (Uradni list RS, št. 40/04 – uradno prečiščeno besedilo, 117/06 – ZDavP-2, 102/07, 30/13 in 36/13 – popr.)

**ZDavPR** − Zakon o davčnem potrjevanju računov (Uradni list RS, št. 57/15, 69/17 in 3/22 – ZDDV-1M)

**ZDCOPMD** − Zakon o delovnem času in obveznih počitkih mobilnih delavcev ter o zapisovalni opremi v cestnih prevozih (Uradni list RS, št. 45/16 – uradno prečiščeno besedilo, 62/16 – popr. in 92/20 – ZPrCP-E)

**ZDUOP** – Zakon o dodatnih ukrepih za omilitev posledic COVID-19 (Uradni list RS, št. 15/21,
112/21 – ZNUPZ in 206/21 – ZDUPŠOP)

**ZFU** –Zakon o finančni upravi (Uradni list RS, št. 25/14 in 39/22)

**ZID-1 –** Zakon o inšpekciji dela (Uradni list RS, št. 19/14 in 55/17)

**ZIN** − Zakon o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619))

**ZIUPGT** – Zakon o interventnih ukrepih za pomoč gospodarstvu in turizmu pri omilitvi posledic epidemije COVID-19 (Uradni list RS, št. 112/21 in 187/21 – ZIPRS2223)

**ZJN-3 –** Zakon o javnem naročanju (Uradni list RS, št. 91/15, 14/18, 121/21, 10/22 in 74/22 – odl. US)

**ZJN-3B** – Zakon o spremembah in dopolnitvah Zakona o javnem naročanju (Uradni list RS, št. 121/21)

**ZKme-1** – Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21 in 44/22)

**ZMV-1** – Zakon o motornih vozilih (Uradni list RS, št. 75/17 in 92/20 – ZPrCP-E)

**ZNB** – Zakon o nalezljivih boleznih (Uradni list RS, št. 33/06 – uradno prečiščeno besedilo, 49/20 – ZIUZEOP, 142/20, 175/20 – ZIUOPDVE, 15/21 – ZDUOP, 82/21 in 178/21 – odl. US)

**ZNUPZ** – Zakon o nujnih ukrepih na področju zdravstva (Uradni list RS, št. 112/21, 189/21 in
206/21 – ZDUPŠOP)

**ZOFVI** − Zakon o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21 in 207/21)

**ZP-1** − Zakon o prekrških (Uradni list RS, št. 29/11 – uradno prečiščeno besedilo, 21/13, 111/13,
74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in
5/21 – odl. US)

**ZPCP-2** – Zakon o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21 in 54/22 – ZUJPP)

**ZPDZC-1** − Zakon o preprečevanju dela in zaposlovanja na črno (Uradni list RS, št. 32/14, 47/15 – ZZSDT, 43/19 in 121/21 – ZJN-3B)

**ZPIZ-2** – Zakon o pokojninskem in invalidskem zavarovanju (Uradni list RS, št. 48/22 – uradno prečiščeno besedilo)

**ZPNB** – Zakon o prevozu nevarnega blaga (Uradni list RS, št. 33/06 – uradno prečiščeno besedilo, 41/09, 97/10 in 56/15)

**ZPrCP** – Zakon o pravilih cestnega prometa (Uradni list RS, št. 156/21 – uradno prečiščeno besedilo in 161/21 – popr.)

**ZSVP-1** – Zakon o splošni varnosti proizvodov (Uradni list RS, št. 101/03)

**ZŠpo-1** – Zakon o športu (Uradni list RS, št. 29/17, 21/18 – ZNOrg, 82/20 in 3/22 – ZDeb)

**ZTros-1** – Zakon o trošarinah (Uradni list RS, št. 47/16, 92/21 in 192/21)

**ZTuj-2** – Zakon o tujcih (Uradni list RS, št. 91/21 – uradno prečiščeno besedilo in 95/21 – popr.)

**ZTZPUS-1** – Zakon o tehničnih zahtevah za proizvode in o ugotavljanju skladnosti (Uradni list RS, št. 17/11)

**ZVoz-1** – Zakon o voznikih (Uradni list RS, št. 85/16, 67/17, 21/18 – ZNOrg, 43/19, 139/20 in 43/22)

**ZZasV-1** – Zakon o zasebnem varovanju (Uradni list RS, št. 17/11)

**ZZdrS** – Zakon o zdravniški službi (Uradni list RS, št. 72/06 – uradno prečiščeno besedilo, 15/08 – ZPacP, 58/08, 107/10 – ZPPKZ, 40/12 – ZUJF, 88/16 – ZdZPZD, 40/17, 64/17 – ZZDej-K, 49/18, 66/19 in 199/21)

**ZZSDT** – Zakon o zaposlovanju, samozaposlovanju in delu tujcev (Uradni list RS, št. 91/21 – uradno prečiščeno besedilo)

# UVOD

Komisija Vlade Republike Slovenije za preprečevanje dela in zaposlovanja na črno (v nadaljnjem besedilu: komisija Vlade RS) je na podlagi 20. člena ZPDZC-1 pristojna za določanje, usklajevanje in spremljanje področja preprečevanja dela in zaposlovanja na črno. Komisija Vlade RS enkrat letno pripravi poročilo o dejavnostih in učinkih preprečevanja dela in zaposlovanja na črno ter poroča o izvajanju in učinkih tega zakona Ekonomsko-socialnemu svetu, Vladi Republike Slovenije in Inšpekcijskemu svetu
Republike Slovenije do konca junija naslednjega leta za preteklo koledarsko leto.

Na podlagi ZPDZC-1 in 14. člena Direktive 2009/52/ES Evropskega parlamenta in Sveta z dne
18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L št. 168/24 z dne 30. junija 2009) komisija Vlade RS vsako leto opredeli dejavnosti, za katere meni, da se državljani tretjih držav v njih večinoma zaposlujejo nezakonito, in pripravi načrt inšpekcijskih pregledov. Vsako koledarsko leto pripravi tudi poročilo o opravljenih inšpekcijskih pregledih s tega področja in o ugotovitvah teh pregledov obvesti Evropsko komisijo do konca junija naslednjega leta za preteklo koledarsko leto.

Komisija Vlade RS je bila ustanovljena s sklepom Vlade Republike Slovenije št. 01201-5/2019/5 z dne
19. decembra 2019. S sklepom Vlade RS št. 01201-4/2021/5 z dne 27. maja 2021 sta bila zamenjana dva člana, tako da komisija Vlade RS deluje v naslednji sestavi:

* mag. Katja Rihar Bajuk, Ministrstvo za delo, družino, socialne zadeve in enake možnosti, predsednica komisije,
* Damjan Mašera, Ministrstvo za delo, družino, socialne zadeve in enake možnosti, namestnik predsednice komisije,
* Urška Petrovčič, Ministrstvo za finance, članica,
* Igor Kovačič, Ministrstvo za pravosodje, član,
* Damjana Bokal, Ministrstvo za gospodarski razvoj in tehnologijo, članica,
* Branka Krajnc, Ministrstvo za notranje zadeve, članica,
* mag. Sonja Konestabo, Inšpektorat Republike Slovenije za delo, članica,
* Helena Pogačar, Tržni inšpektorat Republike Slovenije, članica,
* Janko Kosi, Inšpektorat Republike Slovenije za infrastrukturo, član,
* Tanja Varljen, Inšpektorat Republike Slovenije za okolje in prostor, članica,
* mag. Saša Dragar Milanovič, Inšpektorat Republike Slovenije za kmetijstvo, gozdarstvo, lovstvo in ribištvo, članica,
* Katja Privšek, Zdravstveni inšpektorat Republike Slovenije, članica,
* mag. Mateja Kozlevčar, Inšpektorat Republike Slovenije za šolstvo in šport, članica,
* Zinka Prunk, Finančna uprava Republike Slovenije, članica,
* Metka Meh, Finančna uprava Republike Slovenije, članica,
* Tomaž Pavček, Generalna policijska uprava, član,
* Mitja Vukovič, predstavnik delojemalcev, član in
* Dušan Fidler, predstavnik delodajalcev, član.

Poročilo komisije Vlade RS za leto 2021 o dejavnostih in učinkih preprečevanja dela in zaposlovanja na črno je pripravljeno na podlagi poročil in podatkov organov, ki so pristojni za nadzor nad delom in zaposlovanjem na črno.

V poročilu so predstavljene spremembe in dopolnitve zakonskih in podzakonskih predpisov, ki se neposredno ali posredno nanašajo na delo in zaposlovanje na črno, ter projekti in dejavnosti inšpekcijskih služb in drugih organov na tem področju (skupaj s podatki o številu izvedenih nadzorov, izrečenih ukrepih in njihovih finančnih učinkih v letu 2021). Opredeljene so tudi težave, skupaj s predlogi rešitev, ter kadrovske in materialne razmere za delo. V posebnem poglavju so navedeni ukrepi, predvideni za preprečevanje dela in zaposlovanja na črno v letu 2022. Sklepni del poročila vsebuje ključne ugotovitve Poročila o dejavnostih in učinkih preprečevanja dela in zaposlovanja na črno za leto 2021 in predloge glede nadaljnjega delovanja na tem področju ter predlog sklepa Vlade Republike Slovenije.

Poročilo o dejavnostih in učinkih preprečevanja dela in zaposlovanja na črno za leto 2021 vsebuje prilogo, in sicer obvestilo za Evropsko komisijo o opravljenih inšpekcijskih pregledih, ki bo komisiji na podlagi
20. člena ZPDZC-1 letos poslano že desetič.

Poročilo o dejavnostih in učinkih preprečevanja dela in zaposlovanja na črno za leto 2020 je komisija Vlade RS potrdila na dopisni seji 12. 7. 2022.

# URESNIČITEV PRIPOROČIL IZ POROČILA KOMISIJE VLADE REPUBLIKE SLOVENIJE ZA LETO 2020

Komisija Vlade RS za preprečevanje dela in zaposlovanja na črno je poročilo o dejavnostih in učinkih preprečevanja dela in zaposlovanja na črno za leto 2020 potrdila na seji dne 2. 7. 2021.

Iz Poročila o dejavnostih in učinkih preprečevanja dela in zaposlovanja na črno za leto 2020 izhajajo naslednja **priporočila** komisije Vlade RS nadzornim in drugim organom za preprečevanje dela in zaposlovanja na črno:

* Predlaga se ustanovitev skupine za področje tujcev, ki bi določala, usmerjala in povezovala vsebine dela vseh nadzornih in drugih organov na področju odkrivanja in preprečevanja dela in zaposlovanja na črno državljanov tretjih držav ter opredelila dejavnosti in načrt nadzorov na tem področju. FURS kot nadzorni organ je v letu 2020 že namenil določene aktivnosti nadzora na tem področju, vendar ugotavlja, da gre za obsežno področje, ki zahteva celovito obravnavo, saj posamezni nadzorni organi zaradi odsotnosti hitrega ukrepanja drugih služb ne dosegajo zaželene učinkovitosti pri zajezitvi nepravilnosti.
* Priporoča se, da se medsebojni povezljivosti in izmenjavi informacij in podatkov različnih nadzornih
organov s pomočjo sodobne informacijske podpore namenja več pozornosti tako z vsebinskega kot tudi
finančnega vidika.
* Nadzorni organi bodo morali tudi v prihodnje posebno pozornost namenjati nadzoru področja dela na črno oziroma sive ekonomije, v okviru česar bodo sodelovali v skupnih akcijah in z izmenjavo znanj in izkušenj v okviru delovnih sestankov, prav tako bodo še naprej v smislu preventivnega ravnanja
obveščali javnost o svojih aktivnostih prek spletnih strani in na druge razpoložljive načine. Pri tem bo treba posebno pozornost nameniti področjem, ki se na podlagi prijav in ugotovitev s terena izkažejo za posebej problematična.
* Aktivnosti nadzora potekajo na različne načine, preko ugotovitev na terenu, prijav in obvestil drugih
nadzornih organov. S preventivnim delovanjem (kot so npr. objave na spletnih straneh posameznih
nadzornih organov) in medsebojnim sodelovanjem različnih nadzornih organov oziroma inšpekcijskih služb na ravni območnih enot se veliko prispeva k ozaveščanju ljudi, saj je tako z vidika varnosti kot finančnega učinka bistvenega pomena, da izvajalci dejavnosti opravljajo svojo dejavnosti oziroma
storitev legalno in legitimno skladno s posebnimi pogoji, ki so predpisani s posamezno področno
zakonodajo.
* Poenostavitve v zakonodaji, ki bi poenostavile ali olajšale dokazovanje dela na črno v inšpekcijskih in prekrškovnih postopkih.
* Ker je ZPDZC-1 zakon, pri katerem opravlja nadzor nad izpolnjevanjem posebnih pogojev za opravljanje dejavnosti več organov, se predlaga skupno usposabljanje inšpekcijskih organov. Največ nejasnosti je zlasti pri zaposlovanju tujcev.
* Povečati bi bilo treba število nadzorov izvajalcev del v gozdovih in to tudi izven rednega delovnega časa, kar pa je glede na kadrovske zmožnosti nadzornih organov težko izvesti.
* Pri skupnem nadzoru se predlaga sodelovanje več različnih inšpekcij, ki so pristojne za nadzor dela na črno.
* Treba bi bilo povečati število sestankov regijskih koordinacij inšpekcij in na državnem vrhu
Inšpekcijskega sveta, kjer bi preučili pomen skupnih akcij posameznih inšpekcij.
* Poziva se na kadrovsko krepitev organov ter poudarja preventivno delovanje organov v zvezi z delom na črno, začetim v poročevalskem letu, povezanim z vseevropsko kampanjo »Benefits of declared work«.

Komisija Vlade RS po pregledu lanskih priporočil in letošnjega Poročila o dejavnostih in učinkih preprečevanja dela in zaposlovanja na črno za leto 2021 ugotavlja, da je bila večina priporočil izvedena. Nadzorni organi so dobro in korektno sodelovali med seboj. Njihovo sodelovanje je bilo učinkovito in uspešno tudi v skupnih usklajenih akcijah nadzorov in pregledov, zato se bodo tovrstne akcije nadaljevale tudi v prihodnje. Iz poglavja z naslovom Sklepne ugotovitve s priporočili je razvidno, kam je še treba usmeriti dejavnosti za izboljšanje.

# PREDPISI O ODKRIVANJU IN PREPREČEVANJU DELA IN ZAPOSLOVANJA NA ČRNO V REPUBLIKI SLOVENIJI V LETU 2021

**SPLOŠNO**

Temeljni predpis na področju preprečevanja dela in zaposlovanja na črno je ZPDZC-1, ki določa, kdaj se opravljanje dejavnosti ali dela šteje za delo na črno, kdaj gre za zaposlovanje na črno in kdaj za omogočanje dela na črno ter kaj je nedovoljeno oglaševanje. Ta zakon določa tudi dejavnosti in dela, ki se ne štejejo za delo ali zaposlovanje na črno, ter organe, ki nadzorujejo izvajanje določb ZPDZC-1 (prvi odstavek 1. člena).

Nov ZPDZC-1 je bil sprejet konec aprila 2014, uporabljati pa se je začel 18. avgusta 2014, razen določil, ki se nanašajo na novo ureditev osebnega dopolnilnega dela. Ta se uporabljajo od 1. januarja 2015 naprej.

Na podlagi 16. člena ZPDZC-1 je bil sprejet Pravilnik o osebnem dopolnilnem delu, ki je začel veljati
1. januarja 2015. Ta pravilnik podrobneje določa dela, ki veljajo za osebno dopolnilno delo, način priglasitve tega dela, obrazec in način poročanja o doseženem prihodku, vsebino in obliko zahtevka za pridobitev vrednotnice, vsebino in obliko vrednotnice ter druge podatke za oblikovanje prijave podatkov o zavarovalni dobi in osnovi za pokojninsko in invalidsko zavarovanje ter način njihovega sporočanja in uporabe.

**SPREMEMBE PREDPISOV**

V letu 2021 je bila sprejeta novela ZJN-3, in sicer ZJN-3B, 34. člen novele je posegel v 110. člen ZJN-3. S spremembo 110. člena ZJN-3 se je preimenoval naziv evidence, in sicer iz Evidence gospodarskih subjektov z negativnimi referencami v Evidenco gospodarskih subjektov z izrečenimi stranskimi sankcijami izločitve iz postopkov javnega naročanja. Na podlagi prej veljavnega 110. člena ZJN-3 so bili v evidenco pri MJU uvrščeni tudi primeri, ko je ponudnik, kandidat ali podizvajalec storil prekršek iz 5. alineje prvega odstavka 23. člena ZPDZC-1. S spremembo 110. člena ZJN-3 se je odpravila uvrstitev v omenjeno evidenco na podlagi ZPDZC-1. Ta določba je z novelo ZJN-3B postala brezpredmetna, saj je omenjena novela razširila nabor prekrškov, zaradi katerih je ponudnik izločen iz postopkov javnega naročanja, tudi na prekrške s področja zaposlovanja na črno (in ne zgolj zaposlovanja tujcev na črno), zaradi česar je kršitev te zakonodaje že zajeta v četrtem odstavku 75. člena ZJN-3 in uvrščanje subjekta še v to evidenco nima dodane vrednosti oziroma gre za podvajanje iste materije.

V povezavi s spremembo 110. člena ZJN-3 se je ustrezno popravil tudi 27. člen ZPDZC-1, saj se na podlagi teh prekrškov subjekti ne bodo več uvrščali v evidenco gospodarskih subjektov z izrečenimi stranskimi sankcijami izločitve iz postopkov javnega naročanja. Iz prvega odstavka 27. člena ZPDZC-1 se je črtalo besedilo »izloči iz postopkov javnega naročanja in«. Posledično se je spremenil tudi šesti odstavek
ZPDZC-1, tako da se drugi stavek tega odstavka po novem glasi: »V obvestilu navede polno ime in matično številko pravne osebe, tujega pravnega subjekta ali samozaposlene osebe ter datum, od katerega ta oseba izgubi ali se ji omeji pravica do javnih sredstev, vključno s sredstvi Evropske unije, dodeljenimi na podlagi javnega razpisa ali javnega povabila, namenjenega programom zaposlovanja in usposabljanja, ki pomenijo državno pomoč ali pomoč po pravilu 'de minimis'.«

V letu 2021 je bila na področju šolstva, natančneje na področju predšolske vzgoje, sprejeta novela Zakona o vrtcih (Uradni list RS, št. 18/21), ki še dodatno ureja področje varstva otrok z namenom preprečitve izogibanja registrskim postopkom, v katerih morajo izkazati izpolnjevanje predpisanih kadrovskih pogojev in pogojev za prostor in opremo vrtca oziroma prostor in opremo pri varuhu predšolskih otrok na domu. Z vidika predpisane zakonodaje je pomembna vsaka podrobnost v formulacijah zakonskih rešitev, kar omogoča, da se namen zakonskih določb, tj. da se dejavnost predšolske vzgoje oziroma varstva predšolskih otrok izvaja izključno le v dovoljenih oblikah, vse druge prakse pa so izrecno prepovedane.

V letu 2021 je bil sprejet Gradbeni zakon – GZ-1 (Uradni list RS, št. 199/21 z začetkom veljavnosti
31. 12. 2021), ki se začne uporabljati 1. 6. 2022 in bo posredno vplival na preprečevanje dela in zaposlovanja na črno.

V letu 2021 je bilo zaradi preprečevanja širjenja nalezljive bolezni covid-19 na podlagi 39. člena ZNB sprejetih več odlokov Vlade RS, s katerimi je bilo začasno prepovedano ponujanje in prodaja blaga in storitev neposredno potrošnikom v RS. Na opravljanje dejavnosti inšpekcijskih služb je v letu 2021 posredno pomembno vplivalo večje število sprejetih odlokov Vlade RS v povezavi s preprečevanjem širjenja okužb, zajezitvijo in obvladovanjem nalezljive bolezni covid-19. Tako je npr. v okviru nadzora nad navedenimi odloki ZIRS izvajal nadzor nad spoštovanjem prepovedi ponujanja blaga in storitev neposredno potrošnikom ter v primeru ugotovljenih kršitev izrekel tudi prepoved ponujanja z upravno odločbo.

# NADZOR PO ZAKONU O PREPREČEVANJU DELA IN ZAPOSLOVANJA NA ČRNO

Od 18. avgusta 2014 so za nadzor po ZPDZC-1 pristojni v nadaljevanju navedeni nadzorni organi.

Za nadzor in odkrivanje prekrškov na področju dela na črno, ki se nanaša na pravne osebe, tuje pravne subjekte, samozaposlene osebe in posameznike, zaposlovanja na črno, omogočanja dela na črno ter nedovoljenega oglaševanja v delu, ki se nanaša na posameznike, ter za vodenje in odločanje v prekrškovnem postopku je pristojen **FURS**.

Za nadzor in odkrivanje prekrškov na področju dela na črno, ki se nanaša na pravne osebe, tuje pravne subjekte, samozaposlene osebe in posameznike, omogočanja dela na črno, v delu, ki se nanaša na pravne osebe, tuje pravne subjekte in samozaposlene osebe, in nedovoljenega oglaševanja v delu, ki se nanaša na pravne osebe, tuje pravne subjekte in samozaposlene osebe, ter za vodenje in odločanje v prekrškovnem postopku je pristojen **TIRS**.

Za nadzor in odkrivanje prekrškov na področju nedovoljenega oglaševanja, ki zajemajo primere, ko delodajalec objavi potrebo po delavcu za delo, ki ni vezano na njegovo registrirano ali priglašeno dejavnost, ter za vodenje in odločanje v prekrškovnem postopku je pristojen **IRSD**.

Za nadzor nad kršitvami, ki se nanašajo na izpolnjevanje posebnih pogojev za opravljanje dejavnosti, so pristojni **nadzorni organi s področja prometa, kmetijstva in okolja, gozdarstva, energetike in prostora, zdravja, šolstva in športa ter notranjih zadev**.

Drugi nadzorni organi, ki niso nadzorni organi, navedeni v prvem in drugem odstavku 18. člena ZPDZC-1, in ki pri opravljanju nalog inšpekcijskega nadzora na podlagi svojih predpisov ugotovijo kršitve ZPDZC-1, preverijo dejansko stanje in o ugotovitvah sestavijo zapisnik, ki ga pošljejo pristojnemu nadzornemu organu.

Nadzorni organi imajo po zakonu na področju, ki ga nadzorujejo, pristojnost izdati odločbo o prepovedi opravljanja dejavnosti ali dela na črno v primeru ugotovljene kršitve iz 3. člena ZPDZC-1 (delo na črno) in v primeru kršitve prepovedi zaposlovanja na črno.

***FINANČNA UPRAVA REPUBLIKE SLOVENIJE***

**Podatki o številu izvedenih nadzorov, izrečenih ukrepov**

Eno izmed pomembnih področij boja proti sivi ekonomiji je preprečevanje dela in zaposlovanja na črno, ki mu FURS kot nadzorni organ po ZPDZC-1 namenja velik del aktivnosti.

*Podatki o nadzorih dela in zaposlovanja na črno po ZPDZC-1*

|  |  |  |  |  |  |
| --- | --- | --- | --- | --- | --- |
|   | **2018** | **2019** | **2020** | **2021** | **Indeks 2021/2020** |
| Število nadzorov po ZPDZC-1 | 12.754 | 11.982 | 9.248 | **11.995** | 129,7 % |
| Število ugotovljenih sumov kršitev v nadzorih  | 2.976 | 2.962 | 2.563 | **3.003** | 117,2 % |
| Število prepovednih odločb po ZPDZC-1 | 800 | 746 | 752 | **666** | 88,6 % |
| Število obravnavanih prekrškov po ZPDZC-1[[1]](#footnote-1)[1]  | 3.135 | 2.826 | 3.313 | **2.548** | 76,9 %  |
| Znesek glob (v evrih) | 5.957.900 | 5.836.400 | 3.095.180 | **4.894.720** | 158,1 % |

V letu 2021 je bilo opravljenih 11.995 nadzorov po ZPDZC-1, od tega 10.508 nadzorov na področju
zaposlovanja na črno in 1.487 nadzorov na področju dela na črno. Poleg nadzorov je bilo izvedenih tudi 1.054 drugih

aktivnosti, povezanih z nadzori, ki so jih opravili mobilni oddelki in v katerih so bile ugotovljene nepravilnosti. Nadzore so ob izvajanju drugih nalog na podlagi letnega načrta opravljali mobilni oddelki in finančni
inšpektorji. Letni načrt je bil pripravljen na podlagi različnih kriterijev, s katerimi so bili prepoznani tvegani zavezanci. Gre namreč za področje, za katero običajno ne obstajajo podatki v uradnih evidencah. Nadzori so bili opravljeni tudi na podlagi prejetih prijav in oglasov iz različnih medijev oziroma objavljenih na drug način, ki je dostopen javnosti.

Ukrepi za preprečevanje širjenja epidemije nalezljive koronavirusne bolezni 2019 (covid-19) in pristojnost nadzora le-teh so v letu 2021 pomembno posegli v aktivnosti izvajanja inšpekcijskih nadzorov. Visoko število opravljenih nadzorov dela in zaposlovanja na črno (30 % več v primerjavi s preteklim letom) je rezultat
izvajanja inšpekcijskih nadzorov nad izvajanjem ukrepov (vladnih odlokov) za zmanjšanje tveganja okužbe in širjenja okužbe s covidom-19, ki so se izvajali sočasno z izvajanjem nadzorov iz pristojnosti FURS
prednostno. Zaradi epidemioloških razmer ob širjenju nalezljive bolezni covid-19 so se v povečanem obsegu kot primarni nadzori izvajali nadzori, ki se pretežno izvajajo na terenu (kot so nadzori dela in zaposlovanja na črno in nadzori davčnih blagajn). Vzporedno z izvajanjem nadzorov nad ukrepi za zmanjševanje tveganja okužbe in širjenja okužbe s covidom-19 je bilo opravljenih 2.680 nadzorov zaposlovanja na črno, kar
predstavlja 25 % od vseh opravljenih nadzorov zaposlovanja na črno.

V nadzorih po ZPDZC-1 je bilo v letu 2021 ugotovljenih več kot 3.000 kršitev, kar je 17 % več kot v preteklem letu. Delež nadzorov s kršitvami je znašal 23 %. Ker se na tem področju nadzori izvajajo v večjem delu po obravnavi prijav, je delež ugotovljenih kršitev v opravljenih nadzorih precej odvisen od tega, kako natančni so podatki po prijavah.

Odstopanje števila opravljenih nadzorov na letni ravni in posledično nižja učinkovitost nadzorov po
ZPDZC-1 je odraz izvajanja inšpekcijskih nadzorov v času trajanja epidemije in veljavnosti vladnih odlokov nad izvajanjem ukrepov za zmanjšanje tveganja okužbe in širjenja okužbe s covidom-19, pri čemer izbor nadzorov s področja zaposlovanja na črno in gotovinskega poslovanja ni temeljil na analizi tveganja dela in zaposlovanja na črno oziroma na davčnih kršitvah, ampak je bil namen nadzorov zagotavljati spoštovanje predpisanih ukrepov z odloki in s tem varovanje zdravja in življenja ljudi.

V postopkih nadzora dela in zaposlovanja na črno je bil ukrep prepovedi dela oziroma zaposlovanja na črno na podlagi 19. člena ZPDZC-1 izrečen v 666 primerih z izdajo prepovednih odločb. Prepovedne odločbe se izdajo v primerih, ko zavezanci nepravilnosti glede dela ali zaposlovanja na črno ne odpravijo do izdaje
odločbe. To pomeni, da se v primeru, ko zavezanec v postopku nadzora nepravilnost odpravi, postopek zaključi s sklepom o ustavitvi, glede kršitev pa se ustrezno prekrškovno ukrepa.

Z vidika uporabe pooblastil v inšpekciji po ZFU je treba izpostaviti izrekanje ukrepov začasne prepovedi opravljanja dejavnosti in zapečatenja na podlagi 37. člena ZFU. Ukrepa začasne prepovedi opravljanja
dejavnosti in zapečatenja sta bila v letu 2021 uporabljena v šestih nadzorih, povezanih z nepravilnostmi po ZPDZC-1, pri čemer so bile v teh postopkih izdane štiri odločbe z ukrepom prepovedi opravljanja dejavnost in dve odločbi z ukrepom zapečatenja. Gre za strožja ukrepa, ki sta ob upoštevanju načela sorazmernosti uporabljena le v težjih primerih, ko je to nujno potrebno zaradi preprečitve nadaljnjih kršitev ali za odpravo nepravilnosti, na primer pri zavezancih, ki stalno kršijo zakone in druge predpise, katerih izvajanje nadzoruje FURS, če s predhodnimi upravnimi in prekrškovnimi ukrepi ni dosežen namen.

V letu 2021 je prekrškovni organ FURS obravnaval 2.548 prekrškov po ZPDZC-1, v zvezi s katerimi je bila storilcem izrečena globa v skupnem znesku 4.894.720 evrov in 60 opominov. Največji delež kršitev in
posledično tudi največji delež izrečenih glob v prekrškovnih postopkih (90 %) se nanaša na kršitve zaradi
zaposlovanja na črno. Več podatkov o prekrškovnih postopkih je opisanih v nadaljevanju poročila pod
naslovom Finančni učinki.

Najpogosteje nadzirane dejavnosti so bile gradbeništvo, promet in gostinstvo.

FURS še vedno prejme največje število prijav s področja dela in zaposlovanja na črno. V letu 2021 je bilo glede dela, zaposlovanja in oglaševanja prejetih 2.309 prijav zoper 2.677 zavezancev, od tega 1.546 (58 %) prijav zoper delo na črno, 865 (32 %) v zvezi z zaposlovanjem na črno in 266 (10 %) prijav zaradi
nedovoljenega oglaševanja.

*Število prijav v letu 2021*

|  |  |
| --- | --- |
| **Predmet prijave** | **Število prijav po predmetih 2021\*** |
|
| Delo na črno  | **1.546** |
| Zaposlovanje na črno | **865** |
| Nedovoljeno oglaševanje | **266** |

*\*Štete prijave po zavezancih (kombinacija zavezancev in predmetov prijave)*

V nadaljevanju so prikazani podatki ločeno po področjih nadzora dela in zaposlovanja na črno.

1. ***Odkrivanje in preprečevanje dela na črno***

V letu 2021 je bilo opravljenih 1.487 nadzorov dela na črno, v okviru katerih se nadzira tudi nedovoljeno oglaševanje posameznikov. Delež nadzorov s kršitvami je znašal 38 %. Z odločbo je bilo izrečenih 364
prepovedi opravljanja dejavnosti oziroma dela na črno.

|  |  |  |  |  |
| --- | --- | --- | --- | --- |
| **Nadzori dela na črno** | *2018* | *2019* | *2020* | ***2021*** |
| Število opravljenih nadzorov dela na črno  | 2.667 | 1.540 | 1.422 | **1.487** |
| Delež nadzorov s kršitvami | 28 % | 36 % | 37 % | **38 %** |
| Število odločb o prepovedi opravljanja dela na črno | 420 | 347 | 384 | **364** |
| Znesek izrečenih glob (v evrih) | 656.100 | 529.900 | 298.680 | **427.120** |

Specifika delovnega časa mobilnih oddelkov, ki se kaže v neenakomerno razporejenem delovnem času (24/7/365), omogoča stalno prisotnost na terenu in s tem pokritost nadzora in odkrivanje kršitev v času, ko zavezanci ne pričakujejo nadzora. Stalna prisotnost na terenu in povezava mobilnih oddelkov na terenu z operativnim komunikacijskim centrom FURS, ki sprejema nujne prijave in informacije o sumih kršitev,
omogoča sprotno obravnavanje prijav, katerih nadzor je učinkovit le, če se obravnavajo nemudoma.

Delo na črno posameznikov je FURS odkrival tudi na podlagi oglasov, pri čemer je bil v teh primerih hkrati poudarek tudi na odkrivanju kršitev nedovoljenega oglaševanja posameznikov, ki je prav tako v pristojnosti nadzora FURS.

Za kršitve dela na črno je bilo izrečenih 470 prekrškovnih ukrepov, izdanih je bilo 261 plačilnih nalogov in 209 prekrškovnih odločb. Pri tem so bile izrečene globe v višini 427.120 evrov in izdanih 57 opominov. Po statusu so bili prekrškovni ukrepi izrečeni 440 fizičnim osebam (od tega 352 državljanom Republike Slovenije in 88 tujim državljanom) ter 22 pravnim subjektom in osmim odgovornim osebam. Na sodišče je bil podan en obdolžilni predlog.

Za kršitve nedovoljenega oglaševanja je bilo posameznikom izrečenih 91 prekrškovnih ukrepov, od tega devet plačilnih nalogov in 82 prekrškovnih odločb. V prekrškovnih postopkih je bila izrečena globa v višini 31.600 evrov in izdanih 32 opominov. Na sodišče je bil podan en obdolžilni predlog.

Nadzor dela na črno na podlagi nedovoljenega oglaševanja FURS zagotavlja s spremljanjem medijev,
obravnavanjem prijav in tudi zbiranjem oglasov. Poudarek je tudi na spletnem oglaševanju, kjer gre
predvsem za oglaševanje prodaje različnega blaga. Zaznavamo, da oglaševalci vse bolj uporabljajo
družbena omrežja, kjer je identifikacija oglaševalcev težja. V takih primerih v nadzorih uporabljamo pooblastilo prikritih nakupov in drugih aktivnosti, ki omogočajo uspešno izvedbo nadzora oziroma ugotavljanje
kršitev nedovoljenega oglaševanja.

1. ***Odkrivanje in preprečevanje zaposlovanja na črno***

V letu 2021 je bilo opravljenih 10.508 nadzorov zaposlovanja na črno, delež nadzorov s kršitvami je znašal 21 %.

Posebnost, na katero je treba opozoriti v poročanem letu, je nadzor nad izvajanjem ukrepov za zmanjšanje tveganja okužbe in širjenja okužbe s covidom-19 (nadzor po ZNB in vladnih odlokih), ki so se opravljali tudi vzporedno z nadzori zaposlovanja na črno. Opravljenih je bilo 2.680 takih nadzorov, kar predstavlja 25 % opravljenih nadzorov zaposlovanja na črno.

|  |  |  |  |  |
| --- | --- | --- | --- | --- |
| **Nadzori zaposlovanja na črno** | *2018* | *2019* | *2020* | *2021* |
| Število opravljenih nadzorov zaposlovanja na črno | 10.087 | 10.422 | 7.826 | **10.508** |
| Delež nadzorov z ugotovljenim zaposlovanjem na črno | 14 % | 20 % | 22 % | **21 %** |
| Število odločb o prepovedi opravljanja zaposlovanja na črno | 380 | 399 | 368 | **302** |
| Znesek izrečenih glob (v evrih) | 5.145.300 | 5.306.500 | 2.796.500 | **4.436.000** |

V primerih ugotovljenega zaposlovanja na črno, v katerih so delodajalci odpravili kršitve med nadzorom (z zagotovitvijo ustrezne pravne podlage za delo in prijavo v zavarovanje), torej pred izdajo odločbe o prepovedi dela posamezniku, ki je zaposlen na črno, so bili inšpekcijski postopki ustavljeni, zoper kršitelje pa se je ustrezno prekrškovno ukrepalo. V preostalih primerih je bil uporabljen ukrep prepovedi, in sicer sta bili v letu 2021 izrečeni 302 prepovedi dela posameznikom, ki so bili zaposleni na črno.

V prekrškovnih postopkih je bilo izrečenih 1.987 prekrškovnih ukrepov, od tega je bilo izdanih 229 plačilnih nalogov in 1.758 prekrškovnih odločb. Pri tem je bilo izrečenih glob v višini 4.436.000 evrov in 521 opominov. Po statusu so bili prekrškovni ukrepi izrečeni 382 fizičnim osebam (od tega 278 državljanom Republike
Slovenije in 104 tujim državljanom) ter 968 pravnim subjektom in 637 odgovornim osebam. Na sodišče sta bila podana dva obdolžilna predloga. Zaradi suma storitve kaznivega dejanja zaposlovanja na črno po
199. členu KZ-1 sta bila podana ena kazenska ovadba in eno naznanilo kaznivega dejanja.

FURS izvaja nadzore zaposlovanja na črno na podlagi lastnih zaznav sumov kršitev, analize tveganj in prijav. Največ kršitev zaposlovanja na črno je bilo ugotovljenih v dejavnostih gradbeništva, gostinstva in trgovine.

FURS zagotavlja nadzor in učinkovito odkrivanje kršitev zaposlovanja na črno s stalno prisotnostjo mobilnih oddelkov na terenu, ki za preverjanje podatkov s terena sodelujejo z operativnim komunikacijskim centrom. Za učinkovit nadzor področja zaposlovanja na črno se izbori pripravljajo z analizo tveganja in centralnim dodeljevanjem zadev ob upoštevanju ravni tveganja tudi na področju neprijavljenega dela.

Med najpogostejšimi kršitvami na področju zaposlovanja na črno s strani delodajalcev so še vedno kršitve, ko delodajalec omogoči delo posamezniku, s katerim ni sklenil pogodbe o zaposlitvi oziroma ki ga ni prijavil v obvezno socialno zavarovanje.

1. ***Nezakonito zaposlovanje državljanov tretjih držav***

Po ZPDZC-1 je prepovedano zaposlovanje na črno, za kar se šteje, če delodajalec nezakonito zaposli
državljana tretje države (6. alineja prvega odstavka 5. člena ZPDZC-1).

**Nadzor:**

FURS je v letu 2021 opravil več kot 10.000 nadzorov zaposlovanja na črno, v okviru katerih je opravil tudi nadzore zaposlovanja državljanov tretjih držav. Nezakonito zaposlovanje državljanov tretjih držav je bilo v nadzoru ugotovljeno pri 44 delodajalcih. Najpogosteje so bile nepravilnosti glede nezakonitega zaposlovanja državljanov tretjih držav ugotovljene v dejavnosti gradbeništva (F) in gostinstva (I), prav tako pa tudi v
dejavnosti prometa in skladiščenja (H), predelovalni dejavnosti (C) in dejavnosti popravila motornih vozil (G). Največ nepravilnosti je ugotovljenih pri zaposlovanju državljanov Bosne in Hercegovine (BIH) ter Srbije.

**Sankcioniranje:**

V letu 2021 je bilo v zvezi z nezakonitim zaposlovanjem državljanov tretjih držav zoper kršitelje – pravne subjekte zaradi kršitve določbe 6. alineje prvega odstavka 5. člena ZPDZC-1 uvedenih 40 prekrškovnih
postopkov, od tega je bilo po stanju 31. 12. 2021 zaključenih 36 prekrškovnih postopkov, štirje prekrškovni postopki pa so bili še v teku. V letu 2021 je bilo v prekrškovnih postopkih zaradi kršitev nezakonitega
zaposlovanja državljanov tretjih držav sankcioniranih 36 delodajalcev. Skupni znesek izrečene globe za obravnavani prekršek po 5. alineji prvega odstavka 23. člena ZPDZC-1 je pri kršiteljih – pravnih subjektih, delodajalcih in njihovih odgovornih osebah znašal 198.500 evrov, izrečenih je bilo pet opominov. V zvezi z navedeno kršitvijo je bilo sankcioniranih tudi 75 delavcev – državljanov tretjih držav, ki jim je bila zaradi storitve prekrška po tretjem odstavku 23. člena ZPDZC-1 izrečena globa v skupni višini 33.000 evrov in izrečenih devet opominov.

Skupaj je bila v letu 2021 zaradi nezakonite zaposlitve državljanov tretjih držav izrečena globa v višini 231.500 evrov 136 kršiteljem (delodajalcem, odgovornim osebam in delavcem – državljanom tretjih držav).

Znesek izrečenih glob je v letu 2021 višji kot v letu 2020, vendar še vedno nižji kot v preteklih letih, kar FURS ocenjuje kot posledico razmer, nastalih zaradi epidemije covida-19.

**Poročanje MJU:**

V skladu z ZPDZC-1 je FURS dolžan obveščati MJU o imenih delodajalcev, pri katerih je bil s pravnomočno odločbo ugotovljen prekršek nezakonitega zaposlovanja državljanov tretjih držav. V letu 2021 je FURS
sporočil MJU podatke o 19 delodajalcih, pri katerih je bilo pravnomočno ugotovljeno nezakonito zaposlovanje državljanov tretjih držav. Pravna oseba, tuj pravni subjekt ali samozaposlena oseba, ki zaposli državljana tretje države, ki nezakonito prebiva v Republiki Sloveniji, se za pet let od pravnomočnosti odločbe, s katero je bila izrečena globa za prej navedeni prekršek, izloči iz postopkov javnega naročanja in izgubi ali se ji omeji pravica do javnih sredstev, vključno s sredstvi Evropske unije.

1. **Finančni učinki**

**Globe v prekrškovnih postopkih**

V letu 2021 je prekrškovni organ FURS obravnaval 2.548 prekrškov po ZPDZC-1, v zvezi s katerimi je bila storilcem izrečena globa v skupnem znesku 4.894.720 evrov in 610 opominov. Zoper mladoletne storilce prekrškov so bili vloženi štirje obdolžilni predlogi. Največji delež ugotovljenih prekrškov in posledično tudi največji delež izrečenih glob (80 %) se nanaša na kršitve zaradi zaposlovanja na črno.

|  |  |  |  |  |
| --- | --- | --- | --- | --- |
| Prekrškovni postopki | 2018 | 2019 | 2020 | **2021** |
| Znesek glob, v evrih | 5.957.900 | 5.836.400 | 3.095.180 | **4.894.720** |
| Število prekrškovnih ukrepov\* | 3.135 | 2.826 | 3.312 | **2.548** |

*\* število prekrškovnih ukrepov po ZPZDC-1 (št. kršitev po ZPDZC-1, ne glede na to, da lahko en akt vsebuje več kršitev)*

V letu 2021 sta bila zaradi suma storitve kaznivega dejanja zaposlovanja na črno po 199. členu KZ-1 podana ena kazenska ovadba in eno naznanilo kaznivega dejanja.

**Osebno dopolnilno delo – prihodek in vrednotnice**

Poseben segment predstavlja nadzor osebnega dopolnilnega dela.

Na podlagi predloženih poročil o doseženih prihodkih v letu 2021 so izvajalci osebnega dopolnilnega dela prijavili za 1.948.596,03 evra prihodkov, kar predstavlja za 10,80 % višje prihodke, kot so bili doseženi v letu 2020 (1.758.016,83 evra). Na podlagi podatkov, ki so jih poslale upravne enote, je bilo v letu 2021
pridobljenih 14.990 vrednotnic za osebno dopolnilno delo. Opazen je upad kupljenih vrednotnic v letu 2021 zaradi epidemije covida-19 (zmanjšanje glede na leto 2020 je za 4,70 %, glede na leto 2019 pa za 30,25 %).

FURS je izvajalcem osebnega dopolnilnega dela, ki za leto 2021 v predpisanem roku niso predložili
polletnega poročila o doseženih prihodkih iz osebnega dopolnilnega dela niti niso predložili obvestila, da niso dosegli nobenih prihodkov, poslal 329 pozivov. Večina zavezancev, ki so prejeli poziv za napoved prihodkov, je podala izjavo, da za leto 2021 niso opravljali osebnega dopolnilnega dela zaradi razglašene epidemije.

Na podlagi doseženih prihodkov iz osebnega dopolnilnega dela v prvem polletju leta 2021 je ugotovljeno, da je trikratni povprečni mesečni neto dohodek preseglo šest oseb (najvišji doseženi prihodek je znašal 5.056,00 evra), v drugem polletju leta 2021 pa je bil presežen trikratni povprečni mesečni neto osebni dohodek
ugotovljen pri 10 zavezancih (najvišji dosežen prihodek je bil v višini 7.666,37 evra). Navedeni zavezanci so bili obveščeni, da se glede na doseganje prihodkov organizirajo v eni izmed gospodarskih družb ali kot
samostojni podjetnik posameznik. Zavezanci se morajo tudi izpisati iz razvida oseb, ki opravljajo osebno dopolnilno delo, sicer bo FURS AJPES-u predlagal izbris po uradni dolžnosti.

1. **Primeri dobre prakse in uspešne akcije**

**Nadzori po ZDavPR v povezavi z delom in zaposlovanjem na****črno**

Uvedba davčnih blagajn je eden od ukrepov s ciljem zmanjšanja obsega sive ekonomije, povečanja
javnofinančnih prihodkov, učinkovitejšega pobiranja obveznih dajatev, pravičnejše porazdelitve davčnega bremena med zavezanci in večje zaščite potrošnikov. Sistem omogoča pregledno in zanesljivo evidentiranje gotovinskega prometa davčnih zavezancev, učinkovitejši nadzor ter preprečevanje davčnih utaj in goljufij na področju obveznih dajatev ter učinkovit nadzor gotovinskega poslovanja ter dela in zaposlovanja na črno.

Eden od pozitivnih učinkov uvedbe davčnih blagajn je tudi povečanje prijav v zavarovanje za socialno varnost glede izdajateljev računov (operaterjev), ki izdajajo in davčno potrjujejo račune. Med podatki, ki se z davčnim potrjevanjem računov sporočajo v sistem davčnih blagajn, je tudi davčna številka operaterja, v povezavi s katero FURS nadzira tudi zaposlovanje na črno. Nadzori zaposlovanja na črno se opravljajo vzporedno z nadzori na področju davčnega potrjevanja računov.

Za izvajanje učinkovitega nadzora na področju zaposlovanja na črno nadzorniki že od leta 2019 uporabljajo mobilno aplikacijo »Nadzor blagajn« s funkcionalnostjo – operaterji davčnih blagajn brez pravne podlage za delo. Gre za mobilno aplikacijo, ki omogoča sprotno obveščanje nadzornikov (mobilnih oddelkov) o
nepravilnostih, na podlagi katere opravijo nadzor neposredno na terenu v trenutku opravljanja dela operaterja (izdajatelja računov po davčnih blagajnah). V letu 2021 so uslužbenci mobilnih oddelkov na podlagi te
aplikacije izvedli 763 nadzorov, v katerih so ugotovili 332 kršitev. Delež nadzorov s kršitvami je 44 %.

**Izvajanje ciljno usmerjenih nadzorov na področju dela in zaposlovanja na črno**

Na FURS deluje delovna skupina za nadzor na področju dela in zaposlovanja na črno, katere naloga je tudi ciljno usmerjanje nadzorov na področju dela in zaposlovanja na črno.

**Uvajanje sistema avtomatizirane zaznave tveganj**

FURS je že leta 2017 začel uvajati sistem avtomatizirane zaznave tveganj z uvedbo aplikacije SAP– *Fraud Management* v proces nadzora. V zadnjih letih je veliko pozornost namenil nadgradnji sistema upravljanja tveganj. Na podlagi identifikacije ključnih tveganj se po posameznih področjih, tudi dela in zaposlovanja na črno, uporablja programsko orodje, ki z indikatorji tveganja iz velikega obsega podatkov lahko določi najbolj tvegane zavezance, pri katerih se v nadaljevanju izvede nadzor.

Dodeljevanje primerov, v katerih je treba izvesti nadzor, se večinoma izvaja centralizirano, kar zagotavlja enakomernejšo obremenjenost finančnih uradov, hkrati pa odpravlja morebitne lokalne vplive, saj inšpektorji v večjem deležu opravljajo nadzore pri zavezancih, ki imajo sedež na drugem finančnem uradu (v izmenjavi). Uporaba programske podpore za analizo tveganja, centralno dodeljevanje in izvajanje preventivnih aktivnosti se odraža tudi v učinkih nadzorov dela in zaposlovanja na črno, ki se vsako leto povečujejo. V letu 2021 je bila dosežena uspešnost nadzorov, dodeljenih po strategijah, v višini 79 %, kar pomeni, da so od 100
izvedenih nadzorov kršitve ugotovljene v 79 primerih.

**Koordinirane akcije z drugimi inšpekcijskimi službami**

FURS je sodeloval tudi v koordiniranih akcijah z drugimi inšpekcijskimi službami. Največ sodelovanja je s policijo, TIRS, IRSD, v letu 2021 pa od primera do primera tudi z drugimi nadzornimi organi, kot so IRSKGLR, UVHVVR in ZIRS.

V sodelovanju z drugimi inšpekcijami so se po posameznih primerih izvajali koordinirani nadzori, izmenjava informacij, potrebnih za potrebe postopka nadzora, in odstopale kršitve iz pristojnosti drugega inšpektorata.

V letu 2021 je FURS z drugimi organi sodeloval na naslednjih področjih:

* v koordinaciji z drugimi inšpektorati so se v zelo velikem obsegu izvajali nadzori po prvem odstavku
39. člena ZNB v zvezi s spoštovanjem vladnih ukrepov za preprečevanje širjenja okužbe z virusom SARS-CoV-2, ki so se na FURS izvajali večinoma vzporedno s primarnim nadzorom zaposlovanja na črno in nadzori gotovinskega poslovanja;
* nadzor dela in zaposlovanja na črno ter izdajanje računov v dejavnostih, kjer se opravlja pretežno
gotovinsko poslovanje, in sicer v trgovini na drobno na stojnicah ter v specializiranih prodajalnah s
sadjem in zelenjavo, je potekal v sodelovanju z IRSKGLR, UVHVVR in TIRS;
* sodelovanje v skupni evropski akciji trgovine z ljudmi – JAD THB 2021 (*Joint Action Days Trafficking in Human Beings*), katere nosilec je bil IRSD. Namen akcije je bila prepoznava morebitnih žrtev trgovine z ljudmi, izkoriščanih v zvezi s prisilnim delom in v drugih oblikah izkoriščanja pri delodajalcih, ki se
ukvarjajo s pripravo hitre prehrane in v pekarnah;
* na povabilo policije je FURS sodeloval v pilotnem projektu delovanja skupin za obravnavo tujcev. Dne 21. 4. 2021 je bilo izvedeno tudi usposabljanje, na katerem je FURS predstavil nadzorne pristojnosti glede dela in zaposlovanja na črno tujcev po ZPDZC-1.

**Primeri dobre prakse iz nadzorov**

Zaseg več kot štirih ton tobaka

FURS je odkril nezakonito proizvodnjo cigaret in drobno rezanega tobaka na območju Maribora. V nadzoru je bila rekordna količina tobaka za kajenje (štiri tone in 370 kilogramov) tudi zasežena. Hkrati je bila zasežena tudi večja količina embalaže s ponarejenimi vzorci in napisi priznane blagovne znamke cigaret in oprema za proizvodnjo. Ocenjeno je, da bi bil državni proračun RS s prodajo na črnem trgu oškodovan za kar 400.000 evrov iz naslova trošarin in DDV. Zaradi nezakonite proizvodnje in nezakonitega posedovanja tobačnih
izdelkov so bili zoper storilca uvedeni ustrezni postopki zaradi kršitev določb ZPDZC-1 in ZTro-1.

Zaseg več kot 4000 litrov piva

»Ni grešni kozel, je pa očitno kozel, vreden greha« se je glasila objava na spletu FURS, ko je v nadzoru zasegel 4128 litrov piva znamke Kozel. Zaznano je bilo, da se je po svetovnem spletu oglaševala prodaja piva tujih blagovnih znamk v Sloveniji, zato je obstajal utemeljen sum, da za blago niso plačane predpisane trošarinske dajatve in da se prodaja na črno. Z zbiranjem obvestil in informacij na terenu je bilo ugotovljeno, da fizične osebe pivo nezakonito vnašajo v Slovenijo in prodajajo na slovenskem trgu na črno, brez
registrirane dejavnosti in brez plačila predpisanih dajatev. FURS je z izvedbo nadzora na terenu osebam iz okolice Celja in Ljubljane zasegel 4128 litrov piva, ki je bilo nezakonito vneseno v Slovenijo. Zoper navedene fizične osebe so bili uvedeni postopki zaradi kršitev nezakonitega vnosa trošarinskih izdelkov v Slovenijo, kot to določa ZTro-1, ter zaradi opravljanja dejavnosti oziroma dela, ki ni bilo priglašeno, kot to določa ZPDZC-1.

**Preventivno delovanje na področju neprijavljenega dela**

Poleg nadzornih aktivnosti FURS izvaja še druge ukrepe, kot so informiranje zavezancev, klicni centri,
izobraževanje mladih v okviru projekta »davčno opismenjevanje mladih«, izdaja zloženk in vnaprejšnje
medijske objave nadzorov, s katerimi skuša spodbuditi zavezance k pravilnemu in pravočasnemu plačevanju prispevkov za socialno varnost na eni strani in ozavestiti zaposlene in širšo javnost, da z aktivnim
sodelovanjem tudi sami pripomorejo k ureditvi razmer na področju neprijavljenega dela:

* spodbujanje zavezancev k uporabi instituta samoprijave (zavezanci sami sporočijo davčnemu organu morebitne pozneje ugotovljene nepravilnosti v davčnih obračunih in se tako izognejo kazni za prekršek);
* FURS na svojem spletnem portalu objavlja seznam delodajalcev, ki ne predlagajo obračunov
davčnih odtegljajev in obračunov prispevkov za socialno varnost za dohodke iz delovnega razmerja;
* zaposleni, za katere delodajalec ni oddal obračuna davčnega odtegljaja in obračuna prispevkov za socialno varnost za dohodke iz delovnega razmerja, lahko na FURS pošljejo izjavo, v kateri
sporočijo, ali jim je delodajalec izplačal plačo ali ne. Na podlagi prejetih prijav in ugotovitev, da
delodajalec delavcem plač dejansko ni izplačal, FURS delodajalce – neizplačevalce plač sankcionira v skladu z določili 134.a člena ZPIZ-2 in jim izreče globo v višini od 450 evrov do 20.000 evrov odvisno od velikosti in statusa delodajalca. Z globo od 450 evrov do 2.000 evrov se kaznuje tudi odgovorna oseba delodajalca, višina globe je odvisna od velikosti in statusa delodajalca;
* zaposleni lahko na FURS preko sistema eDavki preverijo, ali jim delodajalec plačuje prispevke za socialno varnost. Od leta 2019 je na spletnem portalu FURS na voljo tudi mobilna aplikacija eDavki, ki je namenjena fizičnim osebam in ponuja številne funkcionalnosti poslovanja s FURS. Poleg
obrazcev, kontaktov in splošnih informacij med drugim ponuja tudi personalizirani koledarček, preko katerega lahko fizične osebe prejemajo obvestila o svojih konkretnih obveznostih in pravicah
(npr. obvestilo o izteku roka plačila določenega davka). Fizične osebe so preko te aplikacije
obveščene tudi o tem, če jim njihov delodajalec ne obračunava in ne plačuje prispevkov za socialno varnost.

***TRŽNI INŠPEKTORAT REPUBLIKE SLOVENIJE***

**Podatki o številu izvedenih nadzorov in izrečenih ukrepih**

Tržni inšpektorji načeloma pri vseh nadzorih ugotavljajo pravno istovetnost subjekta in v okviru tega preverijo tudi vpis dejavnosti v temeljni akt oziroma registracijo, razen če gre za subjekt, pri katerem je bil že večkrat opravljen nadzor. V veliko primerih se zgodi, da zavezanec dejavnosti nima vpisane v svoj temeljni akt iz razloga, ker dejavnosti sam ne zna uvrstiti v pravilno šifro ali pa tega ne zna niti registrski organ ali pa so se z neko dejavnostjo začeli ukvarjati, ker se je med poslovanjem pokazala poslovna priložnost.

Leta 2021 so tržni inšpektorji v 1429 primerih preverjali spoštovanje določil ZPDZC-1, kar v primerjavi z letom 2020 (3555 primerov) predstavlja bistven upad. Število je upadlo zaradi epidemioloških razmer v državi, saj so bile naloge inšpektorata v tem letu prednostno usmerjene v nadzor izvajanja ukrepov za zajezitev širjenja koronavirusa, nadzor osebne varovalne opreme in nadzor unovčevanja turističnih bonov. V okviru nadzorov spoštovanja ukrepov za zajezitev širjenja koronavirusa se registracija in dovoljenja praviloma niso preverjala.

Zaradi ugotovljenih kršitev zakona je bilo izdanih skupaj 211 ukrepov, in sicer v upravnih postopkih 28 odločb o prepovedi opravljanja dejavnosti in 51 opozoril po ZIN, v prekrškovnih postopkih pa je bilo izrečenih sedem glob, 54 opominov in 71 opozoril ZP-1.

V zvezi z vprašanjem vpisovanja šifre dejavnosti v temeljeni akt oziroma registracije šifre dejavnosti je v letu 2020 TIRS podal predlog Strateškemu svetu za debirokratizacijo, da se preveri smiselnost vpisovanja šifer v temeljne akte podjetij in registracije podjetnikov. Predlog je bil najprej uvrščen v Predlog zakona o
debirokratizaciji, vendar je na koncu iz zakona izpadel, zato ureditev ostaja enaka.

TIRS nadzira tudi področne predpise, s katerimi so za opravljanje dejavnosti predpisana posebna dovoljenja, opravljanje dejavnosti brez dovoljenja pa pomeni kršitev 3. člena ZPDZC-1. Poudariti velja, da je precej dejavnosti, ki jih TIRS nadzira, dereguliranih oziroma zanje niso več predpisana posebna dovoljenja.
Dejavnosti, za katere je potrebna listina o izpolnjevanju pogojev in jih TIRS nadzira, so nekatere obrtne dejavnosti. Tipične obrtne dejavnosti so servisiranje motornih vozil, vodoinštalaterstvo, pekarstvo, frizerske, kozmetične storitve in podobno. Prav tako si morajo dovoljenje za čezmejno opravljanje obrtne dejavnosti pridobiti tuji subjekti s sedežem v EU. Na področju obrti so tržni inšpektorji v letu 2021 opravili 147 nadzorov. Zavezancem so bili zaradi kršitev določb ObrZ izrečeni štirje ukrepi, in sicer tri upravne odločbe in en opomin. Ukrepi so bili izrečeni zaradi opravljanja dejavnosti brez obrtnega dovoljenja in zaradi odsotnosti nosilca obrtne dejavnosti.

Poleg splošnih nadzorov obrti so inšpektorji v aprilu in maju 2021 opravljali nadzor gradbenih dejavnosti z vidika vseh predpisov, ki jih mora upoštevati zavezanec, ki opravlja gradbeno dejavnost in so v pristojnosti TIRS. V okviru poostrene akcije so opravili 84 inšpekcijskih pregledov, kršitve v zvezi z ZPDZC-1 (neustrezna registracija, opravljanje dejavnosti brez obrtnega dovoljenja) so bile ugotovljene v šestih primerih.

**Čezmejno opravljanje dejavnosti**

Nadzor čezmejnega opravljanja obrtnih dejavnosti v letu 2021 posebej ni bil izveden.

1. **Finančni učinki**

Tržni inšpektorji so v letu 2021 zaradi kršitev določil ZPDZC-1 izrekli za 17.240,00 evra glob. Prostovoljno plačanih glob je bilo za 12.010,00 evra (realno je bilo zaprtih 16.510,00 evra zaračunanih glob, ker je bilo 4.500,00 evra nefinančno zaprtih zaradi priznanega 50-% popusta glede na pravočasno plačilo), 7.700,00 evra neplačanih glob je bilo predano v izterjavo FURS (sem so vštete tudi globe preteklih let), 22.000,00 evra glob (sem so vštete tudi globe preteklih let) pa je bilo zaprtih na drugačen način (znižanje globe v postopku reševanja zahteve za sodno varstvo).

1. **Primeri dobre prakse in uspešne akcije**

Kot navedeno že zgoraj, je bilo v letu 2021 izvajanje nadzora na splošno podrejeno nadziranju ukrepov za zajezitev širjenja koronavirusa, zato skupne akcije nadzora na področju preprečevanja dela na črno z drugimi inšpekcijami niso bile organizirane. Področje dela na črno, kot ga nadzira TIRS, ni posebej problematično.

TIRS je v letu 2021 uspešno sodeloval z IRSKGLR, UVHVVR in FURS na področju prodaje sadja in zelenjave na stojnicah, v okviru katerih se med drugim nadzira registracija dejavnosti in izdajanje računov. Prav tako je TIRS sodeloval pri skupnih akcijah nadzora taksi prevozov z IRSI, FURS, Uradom RS za meroslovje ter Inšpektoratom Mestne občine Ljubljana.

***INŠPEKTORAT REPUBLIKE SLOVENIJE ZA DELO***

**Podatki o številu izvedenih nadzorov in izrečenih ukrepih**

V okviru pooblastil, določenih z ZPDZC-1, je IRSD pristojen zgolj za ugotavljanje kršitev določb druge alineje prvega odstavka 6. člena tega zakona, ki se nanašajo na nedovoljeno oglaševanje, in sicer v primeru, če delodajalec objavi potrebo po delavcu za delo, ki ni vezano na njegovo registrirano ali priglašeno dejavnost in v nadaljevanju za vodenje prekrškovnega postopka. Če pri izvajanju svojih pristojnosti inšpektor za delo ugotovi, da obstaja sum zaposlitve na črno, izda odločbo, s katero prepove opravljanje dela posamezniku, ki je zaposlen na črno, in s tem nemudoma seznani FURS.

V letu 2021 so inšpektorji za delo glede na navedene pristojnosti zabeležili šest kršitev. Od tega so zabeležene štiri kršitve prve alineje prvega odstavka 5. člena ZPDZC-1, ki določa, da se za zaposlovanje na črno šteje, če delodajalec omogoči delo posamezniku, s katerim ni sklenil pogodbe o zaposlitvi oziroma ga ni prijavil v obvezna socialna zavarovanja ali ga je v času trajanja delovnega razmerja odjavil iz obveznih socialnih zavarovanj. V enem primeru je bilo omogočeno delo posamezniku, s katerim delodajalec ni sklenil pogodbe civilnega prava, na podlagi katere se lahko opravlja delo, oziroma ga ni prijavil v obvezna socialna zavarovanja. IRSD poroča še o enem ugotovljenem primeru kršitve, ki se je nanašal na omogočanje dela dijaku ali študentu v nasprotju s predpisi, ki urejajo občasno ali začasno delo dijakov in študentov.

Kot poudarjeno v uvodu, inšpektorji za delo v tovrstnih primerih v skladu s tretjim odstavkom 19. člena ZPDZC-1 in v povezavi s 4. točko prvega odstavka 19. člena ZID-1 izdajo odločbo, s katero prepovejo opravljanje dela posamezniku, ki je zaposlen na črno, in s tem nemudoma seznanijo FURS. Na podlagi ugotovljenih kršitev so inšpektorji za delo v letu 2021 v štirih primerih z odločbo prepovedali opravljanje dela delavcev ali delovnega procesa oziroma uporabo sredstev za delo do odprave nepravilnosti in s tem seznanili pristojni organ. V dveh primerih pa je bil na FURS v skladu s 50. členom ZP-1 podan predlog za uvedbo postopka o prekršku.

Glede nedovoljenega oglaševanja v delu, ki se nanaša na objavo potrebe po delavcu za delo, ki ni vezano na delodajalčevo registrirano ali priglašeno dejavnost, inšpektorji za delo v poročevalskem obdobju niso zabeležili kršitev nedovoljenega oglaševanja.

Še vedno poročajo, da na IRSD prejmejo izredno veliko število prijav domnevnih kršitev prepovedi zaposlovanja oziroma dela na črno, ki jih odstopajo pristojnemu organu. Tudi v letu 2021 so prejeli večje število prijav, med njimi tudi takšne, ki so se nanašale na nespoštovanje številnih odlokov Vlade RS v povezavi z zajezitvijo in obvladovanjem koronavirusne bolezni.

1. **Primeri dobre prakse in uspešne akcije**

Statistično IRSD ni posebej spremljal podatka o vseh izvedenih skupnih aktivnostih z drugimi nadzornimi organi. Inšpektorji so v letu 2021 sodelovali najpogosteje s FURS, predvsem na področju zaposlovanja oziroma dela tujcev, pri ugotavljanju zaposlovanja na črno in nadzoru gradbišč. Pogosto so sodelovali tudi s policijo, ravno tako predvsem na področju zaposlovanja in dela tujcev, pri nadzoru gradbišč ter raziskavi nezgod pri delu. Ugotavljajo, da so inšpekcijski nadzori v zvezi z ugotavljanjem nezakonitega dela tujih napotenih delavcev kot tudi nezakonitega posredovanja dela delavcev drugemu uporabniku učinkovitejši, če so opravljeni v sodelovanju z drugimi pristojnimi nadzornimi organi.

Posebej je treba omeniti tudi sodelovanje z ZIRS zlasti glede pridobivanja informacij o izolaciji in karantenah posameznih obravnavanih oseb ter TIRS v zvezi z informacijami o ustreznosti osebne varovalne opreme v konkretno obravnavanih primerih preprečevanja širjenja novega koronavirusa. Poleg tega so sodelovali še z nekaterimi drugimi nadzornimi organi, predvsem v okviru regijskih koordinacij inšpektorjev.

Na splošno je bilo v letu 2021 zaradi epidemioloških razmer v Sloveniji opravljenih manj skupnih nadzorov, sodelovanje je potekalo večinoma z izmenjavo informacij in opravljanjem posamičnih nadzorov ter izmenjavo podatkov.

Inšpektorji s področja delovnih razmerij ter varnosti in zdravja pri delu so skupaj s FURS, policijo in ZSSS znova sodelovali v skupni evropski akciji JAD 2021 (*Joint action days)* z namenom preprečevanja izkoriščanja delavcev (trgovina z ljudmi). Izvedeni so bili inšpekcijski nadzori pri delodajalcih, ki se ukvarjajo s pripravo hitre prehrane in pekarnami.

Na mednarodnem področju so sodelovali tudi z drugimi inšpekcijskimi organi držav članic EU v segmentu napotenih delavcev.

1. **Finančni učinki**

Finančnih učinkov v poročevalskem obdobju IRSD ne beleži.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

Pri povzetih podatkih, ki so navedeni po vzorcu predhodnih let, so upoštevani rezultati z neposredno uporabo pooblastil po ZPDZC-1 in podatki o nadzorih ter ukrepih, izvedenih po ZPCP-2, vendar v povezavi z
ZPDZC-1 (prevoznik ne poseduje z zakonom predpisanih listin o izpolnjevanju pogojev za opravljanje registrirane dejavnosti – licence).

1. **Podatki o številu izvedenih nadzorov, izrečenih ukrepov**

Pri inšpekcijskem nadzoru dejavnosti prevozov blaga in potnikov v cestnem prometu je Inšpekcija za cestni promet IRSI v letu 2021 izvedla 433 inšpekcijskih nadzorov in pri tem v osmih primerih ugotovila različne kršitve v povezavi z delom na črno.

**Upravni ukrepi**: Izdani sta bili dve upravni odločbi z izrekom prepovedi opravljanja dejavnosti, in sicer enkrat pravni osebi po ZPCP-2 zaradi opravljanja dejavnosti prevozov brez predpisane licence in enkrat fizični osebi po ZPDZC-1 zaradi opravljanja dela na črno v avtotaksi dejavnosti.

**Prekrškovni ukrepi**: Izdanih je bilo šest prekrškovnih odločb (štirikrat pravnim in odgovornim osebam pravne osebe, enkrat samostojnemu podjetniku posamezniku in enkrat fizični osebi).

Ob tem je treba poudariti, da je IRSI v letu 2021 tedensko praviloma opravil od 200 do 300 nadzorov, ki pa so bili glede na usmeritve osredotočeni zgolj na preverjanje spoštovanja ukrepov in priporočil za zajezitev epidemije covida-19.

1. **Finančni učinki**

IRSI je izrekel šest glob v višini 11.620 evrov. Neplačane globe so bile poslane v izterjavo FURS.

1. **Primeri dobre prakse in uspešne akcije**

Inšpektorat je v celotnem letu 2021 deloval v pogojih izrednih okoliščin zaradi razglasitve epidemije
covida-19, zato so se inšpekcijski nadzori izvajali prilagojeno okoliščinam in dodatnim nalogam zaradi preprečevanja širjenja epidemije. Ustrezno je bilo zato zmanjšano število sodelovanj z drugimi nadzornimi organi.

Naloge s področnih nadzorov Inšpekcije za cestni promet IRSI se sicer izvajajo v skladu z načrti dela (letni, mesečni, tedenski). Na področju nadzora dejavnosti prevozništva načrtujejo, organizirajo in koordinirajo tudi akcije z drugimi nadzornimi organi. Pri inšpekcijskih pregledih so inšpektorji za cestni promet pozorni na morebitno opravljanje dela na črno. V pretekli praksi se je pokazalo, da se na področju prevozništva tovrstne kršitve dogajajo predvsem v avtotaksi dejavnosti in drugih oblikah prevoza potnikov z osebnimi vozili, redkeje v dejavnosti prevoza blaga ali prevoza potnikov z avtobusi.

Kot primer dobre prakse poudarjajo organiziranje in koordiniranje skupnih nadzorov izvajanja avtotaksi dejavnosti v sodelovanju z drugimi nazornimi organi, kot je predstavljeno v nadaljevanju.

Akcija: Nadzor taksi dejavnosti.

Čas akcije: Leto 2021 – nadzori čez cel dan.

Kraj akcije: Ljubljana (pogosteje) ter drugi kraji v Sloveniji.

Število akcij*:* V letu 2021 je bilo organiziranih 13 skupnih akcij.

Drugi sodelujoči organi:

* *Urad RS za meroslovje:* sodelovanje v 13 skupnih akcijah;
* *TIRS:* sodelovanjev osmih skupnih akcijah;
* *FURS:* sodelovanje v sedmih skupnih akcijah;
* *Inšpektorat MU MOL:* sodelovanje v osmih skupnih akcijah in
* *Redarstvo MU MOL:* sodelovanje v osmih skupnih akcijah.

Policija v letu 2021 v skupnih nadzorih avtotaksi dejavnosti ni sodelovala, saj se ta dejavnost v nočnem času skoraj ni izvajala zaradi prepovedi izvajanja drugih dejavnosti (gostinska, kulturna, športna idr.).

Glede na občutljivost problematike prevoza potnikov v avtotaksi dejavnosti, v zvezi s katero IRSI prejme tudi večje število prijav, in dejstvo, da se še zmeraj odkrivajo avtotaksi prevozniki, ki nimajo urejene licence za opravljanje dejavnosti, bo IRSI nadaljeval tovrstne koordinirane nadzore ob sodelovanju z drugimi organi.

Inšpekcija za cestni promet IRSI sicer ni stvarno pristojna za nadzor zaposlovanja na črno (zgolj delo na črno), vendar pa predvsem v postopkih nadzora na sedežih prevoznih podjetij po določilih ZDCOPMD pri pregledu aktivnosti voznikov po tahografskih izpisih odkriva tudi utemeljene sume zaposlovanja na črno. V navedenih primerih ugotovitve z listinskimi dokazili pošlje FURS-u kot pristojnemu organu glede zaposlovanja na črno.

1. ***Inšpektorat Republike Slovenije za okolje in prostor***
2. **Podatki o številu izvedenih nadzorov in izrečenih ukrepih**

IRSOP je v letu 2021 v skladu z dodeljenimi pooblastili izvajal nadzor in opravljal naloge inšpekcijskega nadzora nad izvajanjem predpisov na gradbenem, stanovanjskem in geodetskem področju ter področju okolja in narave. V okviru dela inšpektorata so inšpektorji izvajali nadzor nad izvrševanjem predpisov in splošnih aktov s področja varstva okolja, ohranjanja narave, voda, industrijskega onesnaževanja, gensko spremenjenih organizmov, urejanja prostora in naselij, graditve objektov in izvedbe gradbenih konstrukcij, izpolnjevanja bistvenih zahtev za objekte, stanovanjske zadeve in geodetske dejavnosti.

Gradbena inšpekcija IRSOP je v letu 2021 izvedla več koordiniranih akcij nadzora na gradbiščih.

Gradbena inšpekcija IRSOP je med 1. 2. 2021 in 1. 9. 2021 izvedla 222 inšpekcijskih nadzorov, v katerih je preverjala, ali udeleženci pri graditvi objektov izpolnjujejo z zakonom določene pogoje za opravljanje svojega dela, in tudi, ali je bila narejena prijava začetka gradnje, lahko pa so preverili tudi označitev in zaščito gradbišč.

V akciji je sodelovalo 49 gradbenih inšpektorjev, ki so v sklopu akcije opravili 222 inšpekcijskih pregledov. Uvedli so 153 postopkov, od teh 149 upravnih inšpekcijskih postopkov in štiri prekrškovne postopke, v katerih je bil izdan en plačilni nalog o prekršku po ZP-1 v višini izrečene globe 2.000,00 evra. Ugotovljeni prekršek se je nanašal na neodziv inšpekcijskega zavezanca in odgovorne osebe na poziv inšpektorja za predložitev dokumentacije in izjave.

V zadevah, v katerih nepravilnosti niso bile ugotovljene oziroma so bile v času, ko je potekala akcija, že odpravljene, je bilo izdanih 30 sklepov o ustavitvi postopkov, en sklep o ustavitvi izvršbe in 23 ustavitev postopka na zapisnik.

V ugotovljenih lažjih nepravilnostih so bili zavezanci v petih primerih na podlagi 33. člena ZIN opozorjeni na ugotovljene nepravilnosti in jim je bil odrejen rok za njihovo odpravo z opozorilom, da bodo izrečeni drugi ukrepi v skladu z zakonom, če nepravilnosti ne bodo odpravljene v navedenem roku.

Preverjalo pa se je tudi, ali izvajalci pri graditvi objektov izpolnjujejo z zakonom določene pogoje za opravljanje svojega dela v povezavi s pristojnostmi nadzora, opredeljenih z določili ZPDZC-1.

V akciji nadzora nad delom udeležencev pri graditvi objektov (investitor, projektant, nadzornik in izvajalec) je bilo skupno izdanih 46 inšpekcijskih odločb, ki pa se niso nanašale na nadzor po ZPDZC-1, temveč na druge ugotovljene nepravilnosti.

Inšpekcija za okolje in naravo je v letu 2021 v zvezi s sumom dela na črno FURS-u odstopila v reševanje pet zadev.

1. **Primeri dobre prakse in uspešne akcije**

Gradbena inšpekcija je tudi v letu 2021 opravila koordiniran nadzor na gradbiščih zahtevnih ali manj zahtevnih objektov, v katerem so gradbeni inšpektorji preverjali tudi, ali izvajalci pri graditvi objektov izpolnjujejo z zakonom določene pogoje za opravljanje svojega dela.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***
2. **Podatki o številu izvedenih nadzorov in izrečenih ukrepih**

IRSKGLR je glede na delovno področje sestavljen iz štirih inšpekcij, in sicer kmetijske, gozdarske, lovske in ribiške ter vinarske inšpekcije.

Kmetijska inšpekcija je leta 2021 na podlagi ZKme-1 opravila večkratni nadzor pri prodajalcih sadja in zelenjave ter predelanih proizvodov, kjer se je preverjal status zaposlenih, poreklo pridelkov in izdelkov v okviru osnovne kmetijske dejavnosti, zavajanje z imenom kmetija ter dovoljenje za opravljanje dopolnilne dejavnosti v primeru predelanih proizvodov ali prodaje pridelkov in izdelkov s sosednjih kmetij. Pri samem nadzoru inšpektor preveri, ali prodajalec sme izvajati prodajo – nosilec, člani kmetije in zaposleni na kmetiji, ki so vpisani v RKG in druge osebe, ki opravljajo delo na kmetiji na način in pod pogoji, določenimi v predpisih, ki urejajo delovno pravo in pogodbena razmerja. Civilne pogodbe, na podlagi katerih se smejo prodajati kmetijski pridelki in izdelki, so:

– podjemna pogodba,

– pogodba o začasnem in občasnem delu upokojencev,

– pogodba o zaposlitvi,

– študentska napotnica.

Izdane so bile tri ureditvene upravne odločbe, ker kmetija za opravljanje dopolnilne dejavnosti na kmetiji ni imela dovoljenja upravne enote. V 15 primerih so bile izdane upravne odločbe, ker nosilec dopolnilne dejavnosti na kmetiji ni v roku sporočil upravni enoti podatka o letnem dohodku. V treh primerih so bile izdane ureditvene odločbe, ker nosilec kmetijskega gospodarstva, namestnik, člani kmetije oziroma zaposleni niso bili vpisani v register kmetijskih gospodarstev.

Gozdarska inšpekcija je v letu 2021 v okviru nadzora izpolnjevanja pogojev za delo v gozdu opravila nadzor pri 294 subjektih. Zaradi ugotovitev pri nadzoru je gozdarska inšpekcija FURS-u odstopila v reševanje en primer suma dela na črno.

Inšpekcija za lovstvo in ribištvo kršitev zaradi specifike dela ni ugotovila. Z delom na črno se je srečevala zgolj kot pomoč FURS-u pri pregledu gospodarskih ribičev in še to le z zagotavljanjem prevoza. Na preostalih področjih se s to problematiko ni srečevala, ker večina dela poteka na področju delovanja lovskih in ribiških društev. Glede gospodarskih ribičev, kjer se je ta problematika ugotavljala, opravlja FURS samostojne preglede, zaradi prevoza pa trenutno inšpekcije za lovstvo in ribištvo ne potrebuje. Če bo potrebno, bo inšpekcija pomagala tudi s prevozom.

Vinarska inšpekcija je v letu 2021 kontrolirala delo na črno ob nadzoru dopolnilnih dejavnosti – turizem na kmetiji na naslovu nosilca dopolnilne dejavnosti. V času trgatve je potekal nadzor odkupa grozdja pri odkupovalcih vina, ki so praviloma večje kleti. Ker je vzporedno z vinarskimi vsebinami potekal tudi nadzor po določbah ZNB, je vinarska inšpekcija v času trgatve nadzirala razmere glede združevanja ljudi ob tem dogodku in obenem preverjala prisotne trgače glede statusa zaposlitve.

Opravljenih je bilo 94 nadzorov pri pridelovalcih, ki so izvajali promet z grozdjem. Kršitev glede dela na črno niso ugotovili.

1. **Primeri dobre prakse in uspešne akcije**

Zelo uspešno je bilo sodelovanje kmetijske inšpekcije pri nadzoru avtoodpadov z Generalno policijsko upravo, Inšpekcijo za okolje in naravo ter FURS jeseni leta 2021. Kmetijska inšpekcija je izdala pet ureditvenih odločb zaradi nenamenske rabe kmetijskega zemljišča, tako da je zavezancem naložila odstranitev vozil in uporabo kmetijskega zemljišča samo v kmetijske namene.

Zelo dobro je sodelovanje gozdarske inšpekcije pri nadzoru izvajalcev del v gozdovih s FURS in policijo. V letu 2021 so bili izvedeni trije skupni nadzori s FURS.

Zaradi ukrepov za preprečevanje in obvladovanje okužb s covidom-19 je bilo manj tudi skupnih nadzorov z drugimi organi nadzora.

Uspešno je bilo sodelovanje vinarske inšpekcije s FURS in policijo pri nadzoru prevoza grozdja v času trgatve. V letu 2021 je vinarska inšpekcija s FURS in zlasti s policijo sodelovala pri nadzoru ZNB (izpolnjevanje pogoja PCT) v gostinskih lokalih, predvsem v večernih urah in pri problematičnih strankah.

1. ***Zdravstveni inšpektorat Republike Slovenije***
2. **Podatki o številu izvedenih nadzorov in izrečenih ukrepih**

Zdravstveni inšpektorji so v zvezi s posebnimi pogoji za opravljanje dejavnosti na področjih zdravstvene dejavnosti, zdravniške službe in zdravilstva opravili skupno 64 pregledov. Ob tem so zaradi neizpolnjevanja pogojev izdali skupno 12 odločb o prepovedi opravljanja dejavnosti.

Na področju zdravstvene dejavnosti je bilo v zvezi izpolnjevanja pogojev oziroma dovoljenj izdanih osem odločb o prepovedi opravljanja zdravstvene dejavnosti. Na področju zdravilstva so bile izdane tri odločbe o prepovedi zaradi neizpolnjevanja pogojev za opravljanje zdravilstva. Poleg tega je bila izdana ena odločba o prepovedi opravljanja dela oziroma zdravstvenih storitev brez licence na podlagi ZZdrS.

Na področju obvladovanja nalezljivih bolezni je bilo v zvezi s spoštovanjem vseh vladnih odlokov, namenjenih preprečevanju širjenja covida-19, izvedenih 52.248 pregledov. Ob tem je bilo na podlagi ZNB izdanih 32 odločb o prepovedi ponujanja blaga in storitev neposredno potrošnikom.

Skupno je bilo tako v letu 2021 izdanih 44 odločb o prepovedi opravljanja dejavnosti.

1. **Finančni učinki**

V prekrškovnih postopkih je bila zaradi kršitev ZPDZC-1 v letu 2021 izrečena globa v višini 1000 evrov ter tri odločbe o prekršku z opominom.

1. **Primeri dobre prakse in uspešne akcije**

Tudi v letu 2021 je področje dejavnosti inšpektorata obsegalo večinoma nadzor nad predpisi, izdanimi za obvladovanje epidemije covida-19. ZIRS je tudi v letu 2021 izvajal skoraj izključno naloge, povezane z zagotavljanjem spoštovanja vladnih ukrepov za zajezitev epidemije covida-19.

Naloge so bile mesečno oziroma tedensko dodeljene posamezni notranji organizacijski enoti in posameznemu inšpektorju. Tako so bile ves čas upoštevane spremembe odlokov vlade RS in odredb ministra za zdravje, ki urejajo začasne ukrepe za omilitev in odpravo posledic covida-19, in izvedene vsebinske prilagoditve nadzora trenutnim epidemiološkim razmeram.

1. ***Inšpektorat Republike Slovenije za šolstvo in šport***
2. **Podatki o številu izvedenih nadzorov in izrečenih ukrepih**

V letu 2021 je IRSŠŠ v obdobju od 1. 1. 2021 do 31. 12. 2021 vodil 15 inšpekcijskih postopkov o domnevnih kršitvah zakonodaje s področja dela in zaposlovanja na črno v šolstvu in športu.

Pobude v zvezi z delom na črno na področju šolstva beležijo pri samostojnih podjetnikih ali pravnih osebah, ki opravljajo dejavnost varovanja predšolskih otrok oziroma programe za predšolske otroke na podlagi
34. člena ZOFVI.

Delo na črno na področju športa beležijo v primerih, ko posamezni strokovni delavci v športu nimajo ustrezne izobrazbe ali ustrezne usposobljenosti, kot to določa ZŠpo-1.

Izrečeni so bili naslednji ukrepi:

– izdane so bile tri odločbe o prepovedi opravljanja dejavnosti,

– v enem primeru je bila izdana ureditvena odločba.

V letu 2021 je bilo na področju dela na črno uvedenih devet prekrškovnih postopkov.

1. **Finančni učinki**

Izrečena je bila globa v višini 7.000 evrov in stroški postopka v znesku 700 evrov.

1. ***Inšpektorat Republike Slovenije za notranje zadeve***
2. **Podatki o številu izvedenih nadzorov in izrečenih ukrepih**

Inšpektorji IRSNZ so v letu 2021 od načrtovanih 750 inšpekcijskih nadzorov opravili skupaj
1.616 inšpekcijskih nadzorov iz svoje pristojnosti, v katerih je bilo opravljenih 4.677 inšpekcijskih pregledov. Pri vseh nadzorih so bili inšpektorji pozorni tudi na morebitne oblike dela in zaposlovanja na črno. Vršilec dolžnosti glavnega inšpektorja je v dokumentu o obveznih usmeritvah in pojasnilih k letnemu načrtu dela inšpektorjev v letu 2021 posebej opozoril na ugotavljanje morebitnega dela na črno in kršitve delovnopravne zakonodaje. ZPDZC-1 namreč daje pooblastila za ukrepanje tako v upravnem kot prekrškovnem smislu tudi inšpektorjem IRSNZ, in sicer za nadzorstvo nad izpolnjevanjem posebnih pogojev za opravljanje dejavnosti. Področji v pristojnosti IRSNZ, pri katerih se zaznavajo elementi dela na črno, sta predvsem področje zasebnega varovanja in detektivske dejavnosti.

V letu 2021 je bila posebna pozornost usmerjena na področje zasebnega varovanja, kjer je bilo tudi največ pritožb glede tega, da varnostniki opravljajo delo na črno in da opravijo večje število ur, kot je določeno s pogodbo o zaposlitvi. Področje zasebnega varovanja je tudi sicer prednostno področje delovanja IRSNZ. Na tem področju je bilo v letu 2021 izvedenih 1.379 inšpekcijskih nadzorov in še dodatnih 56 nadzorov s področja zasebnega varovanja in orožja hkrati, torej skupaj 1.435 nadzorov. Inšpektorji so v nadzorih ugotavljali tudi morebitne nepravilnosti oziroma kršitve s področja dela na črno.

IRSNZ na področju zasebnega varovanja glede dela na črno sicer ukrepa na podlagi določb ZZasV-1, ki je specialni predpis in vsebuje istovrstne prekrške, kot jih določa ZPDZC-1.

V letu 2021 je beleženih 17 pravnomočnih odločb o prekrških, ki so bile izdane zaradi ugotovljenih prekrškov po ZZasV-1 in imajo elemente dela na črno (opravljanje nalog zasebnega varovanja brez veljavne licence ali registrirane dejavnosti, neizpolnjevanje pogojev za opravljanje nalog zasebnega varovanja v skladu z zakonom, z varnostnim osebjem ni sklenjene pogodbe o zaposlitvi …). Največ kršitev (12) je zaradi kršitve drugega odstavka 11. člena ZZasV-1, ki določa, da sme imetnik licence opravljati zasebno varovanje samo z varnostnim osebjem, ki izpolnjuje pogoje v skladu z ZZasV-1, in da mora biti z varnostnim osebjem sklenjeno delovno razmerje pred opravljanjem zasebnega varovanja.

Odstopov zadev v nadaljnjo obravnavo pristojnim inšpekcijskim organom v letu 2021 ni bilo.

1. **Primeri dobre prakse in uspešne akcije**

Primer dobre prakse so koordinirane akcije in izvedeni skupni nadzori z IRSD na področju zasebnega varovanja, kjer IRSNZ prejema največ prijav, povezanih s kršitvami pravic iz delovnega razmerja, kot tudi skupni nadzori s policijo in drugimi inšpekcijskimi organi.

***POLICIJA***

**Podatki o številu izvedenih nadzorov in izrečenih ukrepih**

V letu 2021 je policija opravila 548 poostrenih nadzorov, ki so bili ciljno usmerjeni k ugotavljanju prekrškov nedovoljenega prebivanja tujcev, v katerih so se ugotavljali tudi elementi morebitnega zaposlovanja in dela na črno. V poostrenih nadzorih so policijske enote sodelovale predvsem z delavci FURS in IRSD.

V letu 2021 je policija podala 406 predlogov drugim prekrškovnim organom zaradi ugotovljenih kršitev po ZPDZC-1.

1. **Primeri dobre prakse in uspešne akcije**

Pri izvajanju poostrenih nadzorov poskušajo kar najbolj k sodelovanju povabiti mobilne oddelke FURS ali inšpektorje z IRSD, tako da se ti takoj vključijo v obravnavo kršitev z njihovega delovnega področja, medtem ko policisti obravnavajo prekrške po drugih predpisih. Ugotavljajo, da s skupnimi nadzori zagotovijo celovito in strokovnejšo izvedbo postopka.

V primeru zaznanih kršitev z drugih delovnih področij in potrebe po takojšnji obravnavi nemudoma obvestijo pristojne organe (FURS ali IRSD), s čimer ni potrebe po formalnem obveščanju in izdajanju predlogov drugemu prekrškovnemu organu. S takojšnjo vključitvijo pristojnega organa v postopek se zagotovi optimalna izvedba postopka, saj je pogosto težava dostopnost/begosumnost tujcev.

Aprila 2021 je policija ustanovila poskusni delovni skupini za delo s tujci na Policijski upravi Kranj in Policijski upravi Ljubljana. Zaradi vrste izvajanja nalog in omejenih pooblastil ter z namenom učinkovitosti postopka je delo skupin usmerjeno v okrepljeno sodelovanje z drugimi organi in službami, predvsem inšpekcijskimi službami ministrstva, pristojnega za delo, in ministrstva, pristojnega za finance. V letu 2021 je bilo izvedeno tudi usposabljanje za policiste, ki so se ga udeležili predstavniki FURS, ZRSZ in IRSD. Delovni skupini sta v dosedanjem delu na področju preprečevanja in zaposlovanja na črno odlično sodelovali predvsem z mobilnimi oddelki FURS.

# UGOTOVLJENE TEŽAVE IN PREDLOGI REŠITEV

***TRŽNI INŠPEKTORAT REPUBLIKE SLOVENIJE***

TIRS ne zaznava večjih težav pri nadzorovanju področja dela na črno.

V letu 2021 TIRS ni izvajal nadzora čezmejnega opravljanja dejavnosti, ne glede na to pa, kot je bilo poudarjeno že v preteklem letu, težavo pri omenjenem nadzoru, ko se obravnavajo tuji pravni subjekti s sedežem zunaj Slovenije, predstavlja odkrivanje neposrednega storilca v smislu odgovornosti za prekršek, saj za prekršek odgovarja oseba, ki ni poskrbela za pridobitev dovoljenja pri Obrtno-podjetniški zbornici Slovenije. TIRS sicer v okviru Inšpekcijskega sveta dejavno sodeluje na področju sprememb zakonodaje, ki ureja inšpekcijski in prekrškovni postopek.

***INŠPEKTORAT REPUBLIKE SLOVENIJE ZA DELO***

Kot preteklo leto je bilo tudi leto 2021 v znamenju nove koronavirusne bolezni (covid-19), kar je bistveno vplivalo na delo IRSD. Inšpektorat je svoje temeljne naloge izvajal v omejenem obsegu in glede na zmožnosti. Poleg obstoječih pristojnosti, vključno z interventno zakonodajo iz leta 2020, mu je bilo podeljenih še nekaj pristojnosti z ZDUOP, ZNUPZ in ZIUPGT. Inšpektorji za delo so tako izvrševali podeljena pooblastila, pri čemer se je precejšen obseg dela nanašal na nadzor interventne zakonodaje in ZNB v povezavi z veljavnimi odloki Vlade RS na tem področju. Zaradi omejitvenih ukrepov so tudi v letu 2021 nadaljevali prilagojen način opravljanja inšpekcijskih nadzorov in tudi preostalega dela. Na IRSD so bili pri opravljanju inšpekcijskih nadzorov pogosto v dilemi, kako določeno zahtevo iz odloka v specifičnih situacijah izvajati v praksi. Hkrati pa so morali glede teh vsebin dajati številne odgovore oziroma tolmačenja različnim vlagateljem.

Inšpektorji vseh treh inšpekcij, pa tudi drugi zaposleni, so se pri svojem delu pogosto soočali s prevelikimi pričakovanji vlagateljev glede razreševanja njihovih težav. Zaradi socialnih stisk in tudi nezadovoljstva delavcev je bilo mogoče v letu 2021 opaziti še večjo nestrpnost v komunikaciji, ki je bila neredko žaljiva. Občasno so bili tudi predmet nezadovoljstva delodajalcev, včasih že ob uvedbi postopka, neredko ob izreku ukrepov. Pri nadzorih s področja varnosti in zdravja pri delu so nestrpnost in žaljiv odnos z grožnjami nadzorovanih oseb in delodajalcev opažali še posebno pri nadzorih, ki so jih izvajale inšpektorice, tudi če sta nadzor skupaj opravljali dve inšpektorici. Predvsem zaradi nasprotovanja dela prebivalcev ukrepom države za preprečevanje širjenja covida-19 in posledično tudi nasprotovanja nalogam, ki so jih opravljali inšpektorji, so bili ti izpostavljeni tudi snemanju in objavam na družbenih omrežjih.

Inšpektorji se še vedno spopadajo s situacijami, ko delodajalci v zasebnem sektorju nimajo svojih poslovnih prostorov na registriranih naslovih. Z vidika izvajanja inšpekcijskega nadzora v praksi to pomeni, da je treba te delodajalce vabiti v prostore IRSD, kar nedvomno podaljša postopek nadzora. Še vedno se spopadajo tudi s problematiko vročanja pravnim osebam, ki dejansko ne poslujejo na registriranih poslovnih naslovih in nimajo urejenih hišnih predalčnikov.

Daljši potrebni čas za izvedbo nadzora glede na število zaposlenih inšpektorjev ter spremenjene prednostne naloge IRSD v poročevalskem obdobju so vodile do tega, da odprtih zadev, upoštevajoč še epidemiološke razmere, ni bilo mogoče obravnavati in zaključiti v razumnih rokih. Zaradi tega so se soočali tudi z večjim številom očitkov o neodzivnosti IRSD. Epidemiološke razmere v letu 2021 in močno povečano število opravljenih usmerjenih nadzorov glede preprečevanja širjenja nove koronavirusne bolezni onemogočajo realnejšo oceno stanja na preostalem delu področij dela organa.

IRSD si prizadeva za čim več neposrednih izmenjav podatkov z drugimi pristojnimi organi. Z vidika pravne varnosti prijaviteljev je izrednega pomena, da se lahko inšpektorji na prijave odzovejo pravočasno in učinkovito, pomembno je tudi, da bi lahko IRSD na vseh svojih delovnih področjih načrtoval delo tudi preventivno in z namenom celovitejšega pregleda zakonitosti poslovanja delodajalcev.

Izražena problematika se nanaša na celotno področje izvajanja nadzora in ne zgolj na področje zaposlovanja in dela na črno.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

V letu 2021 je bilo izvajanje terenskih nadzorov oteženo in prilagojeno okoliščinam in dodatnim nalogam zaradi preprečevanja širjenja covida-19. Sicer pa so težave, s katerimi se spopada nadzorni organ IRSI, ostale enake in se nanašajo predvsem na težavno dokazovanje opravljanja dela na črno pri prevozu potnikov, ki se opravlja z vozili kategorije M1 (osebna vozila), tako v inšpekcijskih kot prekrškovnih postopkih. Ker gre pri prevozih za dinamično dejavnost in v teh primerih skorajda ni možnosti pridobitve listinskih dokazil, je pogosto treba izvesti več nadzornih dejanj, tudi s pomočjo navideznih nakupov, da se izvajanje dela na črno dokaže vsaj z veliko verjetnostjo. Postopki zahtevajo veliko angažmaja inšpektorjev za cestni promet v različnih krajevnih in časovnih okoliščinah, pa kljub temu v nekaterih primerih ni mogoče dokazati podanih sumov opravljanja dela na črno.

1. ***Inšpektorat Republike Slovenije za okolje in prostor***

Pristojnosti in obseg dela inšpektorjev se na vseh področjih iz leta v leto povečujejo. Povečujejo se pristojnosti dela tako z materialnimi kot splošnimi predpisi, ne pa tudi število kadrov in materialni pogoji dela. Kljub uveljavitvi GZ-1, ki je v finančnih posledicah predvideval zaposlitev 25 novih gradbenih inšpektorjev, to še ni bilo uresničeno, so pa bili v letu 2021 na novo zaposleni trije gradbeni inšpektorji. To pomeni, da še vedno primanjkuje 22 gradbenih inšpektorjev. Vse to vpliva na možnosti izpolnjevanja vseh obveznosti pri delu gradbenih inšpektorjev, zato se ocenjuje, da brez kadrovske okrepitve ne bo mogoče zagotavljati učinkovitega nadzora na vseh področjih dela, tudi nadzora nad preprečevanjem dela in zaposlovanja na črno.

1. ***Zdravstveni inšpektorat Republike Slovenije***

Zaradi hitrih sprememb epidemioloških razmer, povezanih s covidom-19, se je zakonodaja, ki zaradi omejevanja širjenja nalezljive bolezni opredeljuje začasno prepoved ponujanja blaga in storitev neposredno potrošnikom, spreminjala zelo pogosto. Prav tako so na izvajanje inšpekcijskih nadzorov vplivale odločitve Ustavnega sodišča RS, s katerimi so bile ugotovljene neskladnosti 39. člena ZNB z Ustavo RS. Pogostost sprememb in ugotovljena nasprotja z Ustavo RS vnašajo manjšo stopnjo pravne varnosti zavezancev in predstavljajo izziv organom nadzora.

1. ***Inšpektorat Republike Slovenije za šolstvo in šport***

V poročevalskem obdobju so velik delež nadzorov namenili preverjanju upoštevanja ukrepov za zmanjšanje tveganja okužbe in širjenja okužbe z virusom SARS-CoV-2. Z namenom odkrivanja nelegalnih oblik varovanja otrok so dodatno nadzorovali tudi varuhe predšolskih otrok, še posebej v času omejevanja delovanja vrtcev.

V tem primeru niso zaznali nelegalnih oblik delovanja varuhov predšolskih otrok. Zaznali so nove oblike združevanja šoloobveznih otrok v primeru nestrinjanja staršev z ukrepi, povezanimi z novim koronavirusom. Dela na črno v tem segmentu združevanja niso ugotovili.

V preteklosti zaznana težava v določbah zakonodaje, ki določa vpis v razvid izvajalcev na podlagi ZOFVI pri vpisu organizacijskih enot, še nima epiloga. Nevpisa enot v razvid ne obravnavajo več kot opravljanje dela na črno, zaznana pa je potreba po dopolnitvi zakonodaje, s čimer je bilo pristojno ministrstvo že seznanjeno.

1. ***Inšpektorat Republike Slovenije za notranje zadeve***

V letu 2021 ni bilo zaznanih posebnih težav. Čeprav je bilo opravljenih kar za 215 % več inšpekcijskih nadzorov kot leto prej, se je število pravnomočnih odločb o prekrških, ki so imeli elemente dela na črno, zmanjšalo iz 29 na 17 odločb.

Pojasniti je treba, da gre povečano število inšpekcijskih nadzorov na račun nadzorov v skladu z novo pristojnostjo IRSNZ po ZNB.

***POLICIJA***

Pri nadzoru je delo policistov pogosto omejeno zaradi omejenih pooblastil, predvsem glede vstopa v zasebne, poslovne in proizvodne prostore, kjer se opravlja dejavnost, ter na zasebna zemljišča, kjer se izvajajo gradbena dela. V teh primerih so odvisni od inšpekcijskih služb in uslužbencev mobilnih oddelkov FURS. Zaradi omejitve vstopa sta policiji onemogočena hitro odzivanje na zaznana stanja in uspešno ugotavljanje prekrškov.

# KADROVSKE IN MATERIALNE RAZMERE ZA DELO

***FINANČNA UPRAVA REPUBLIKE SLOVENIJE***

Kadrovski, materialni in drugi pogoji za delo se v primerjavi s preteklim letom niso bistveno spremenili, je pa na organizacijo dela vplivala epidemija covida-19. Izvajanje nalog in pooblastil po ZPDZC-1 in ZFU bo FURS zagotavljal z razporeditvijo razpoložljivih kadrov, ustrezno organizacijo in iskanjem rešitev, ki bodo izvajalce nadzorov administrativno čim manj obremenjevale in hkrati zagotavljale pravilnost in učinkovitost vodenih postopkov nadzora ter pravilnost in popolnost ugotavljanja dejanskega stanja v postopkih. FURS je s tem namenom ustanovil tudi posebno delovno skupino za nadzor na področju dela in zaposlovanja na črno.

Nadzore bodo opravljali uslužbenci mobilnih oddelkov in inšpektorji. Materialni pogoji glede opremljenosti nadzornikov, delovnih pripomočkov in IT-podpore so ustrezni.

***TRŽNI INŠPEKTORAT REPUBLIKE SLOVENIJE***

Kadrovski in materialni pogoji za delo se v primerjavi s preteklim letom niso bistveno spremenili, je pa na organizacijo dela vplivala epidemija covida-19.

Neposredno inšpekcijsko nadzorstvo je v letu 2021 opravljalo 99 tržnih inšpektorjev, kar je dva več kot v letu 2020, število se je povečalo zaradi novih pristojnosti. V letu 2003 je bilo na TIRS zaposlenih 137 inšpektorjev, inšpektorat pa je bil pristojen za nadzor nad izvrševanjem več kot 120 zakonskih in podzakonskih predpisov, v letu 2021 pa je bilo zaposlenih 99 inšpektorjev, inšpektorat pa je bil pristojen za nadzor nad izvrševanjem 208 predpisov.

Kar se tiče materialnih pogojev, so imeli v letu 2021 tržni inšpektorji na voljo ustrezno računalniško opremo, prav tako je na voljo zadostno število vozil, vendar so nekatera dotrajana, v letu 2021 so bila v voznem parku zamenjana tri dotrajana vozila za novejša. Glede na epidemiološke razmere je bila inšpektorjem zagotovljena tudi ustrezna zaščitna oprema (zaščitne maske in razkužila) za delo na terenu, zaradi zmanjšanja stikov med zaposlenimi pa je bilo organizirano tudi delo od doma, tako da je bilo čim manj nepotrebnih stikov med sodelavci.

***INŠPEKTORAT REPUBLIKE SLOVENIJE ZA DELO***

Na zadnji dan leta 2021 je bilo v IRSD poleg glavnega inšpektorja zaposlenih 91 inšpektorjev, od tega 32 inšpektorjev na področju nadzora varnosti in zdravja pri delu, 53 inšpektorjev na področju nadzora delovnih razmerij in šest inšpektorjev na področju socialnih zadev.

Ustrezna kadrovska zasedenost za IRSD še naprej ostaja pomembna naloga. Kadrovska okrepitev IRSD bi dolgoročno vsekakor prispevala k še večji učinkovitosti IRSD (večja prisotnost pri delodajalcih, možnost hitrejšega odzivanja, zmanjšanje preobremenjenosti inšpektorjev, pomladitev kolektiva – zdaj je povprečna starost inšpektorjev skoraj 50 let) in verjamejo, da tudi k dvigu ravni spoštovanja zakonodaje med delodajalci. Nadaljnja stalna skrb za ustrezno kadrovsko zasedenost IRSD je pomembna tudi zato, ker je za oblikovanje dobrega inšpektorja potrebnih nekaj let.

Konec leta 2021 so sicer dobili odobritev za pet dodatnih zaposlitev, ki pa se zaradi dodatnih nalog tudi na drugih področjih dela inšpektorata ne bodo mogle v celoti odraziti v povečanju števila inšpektorjev. Zato si bodo še naprej prizadevali za zvišanje števila dovoljenih zaposlitev v kadrovskem načrtu.

Poleg dodatnih pristojnosti, ki jih IRSD nalagajo predpisi, se tudi obseg administrativnih opravil ne zmanjšuje, saj različni organi in institucije pričakujejo poročanja o delu IRSD. Vse več poročanja in dodatnih obveznosti na področju nadzora izhaja tudi iz članstva RS v EU.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

Omejitev glede izvajanja tovrstnih nadzorov že vrsto let Inšpekciji za cestni promet IRSI predstavlja relativno skromna kadrovska zasedenost inšpekcije, upoštevajoč širok obseg področij in zakonodaje, za nadzor katere je inšpekcija pristojna. Inšpekcija za cestni promet izvaja pristojnost na področju naslednjih
zakonov: ZPCP-2, ZDCOPMD, ZMV-1, ZVoz-1, ZPNB, ZPDZC-1, ZPrCP, ZTZPUS-1, ZSVP-1. Za izvajanje nadzorov na sedežu podjetij in terenu je bilo v letu 2021 v inšpekciji zaposlenih 23 inšpektorjev, vključno z direktorjem inšpekcije.

Na določenih področjih mora Inšpekcija za cestni promet izvesti s strani EU določen obseg nadzorov (nadzor delovnih dni voznikov na sedežu podjetij po ZDCOPMD, vezano na Direktivo ES 22/2006), hkrati pa biti prisotna v vseh segmentih področnega nadzora, ki so zelo raznoliki. Področna specializacija, ki bi bila zaradi obsega zakonodaje nujna, v obstoječi kadrovski zasedenosti in teritorialni razpršenosti v celoti ni izvedljiva. Narašča tudi obseg spremljajočih dejavnosti (administracija, analitika, sodelovanje z drugimi organi idr.) in s tem se dodatno omejuje možnost organiziranja in zagotavljanja stalnega in učinkovitega preventivnega nadzora na vseh področjih pristojnosti.

Sicer so pa materialni pogoji, ki jih zagotavlja IRSI glede opremljenosti inšpektorjev, delovnih pripomočkov in IT-podpore, dobri in ustrezni.

1. ***Inšpektorat Republike Slovenije za okolje in prostor***

Na IRSOP je bilo na dan 31. 12. 2021 zaposlenih 190 javnih uslužbencev, in sicer 131 inšpektorjev (vštet glavni inšpektor in namestnica glavnega inšpektorja) ter 59 drugih javnih uslužbencev.

Iz navedenih številk je razvidno, da je nemogoče voditi vse inšpekcijske postopke na področju dela inšpekcije hkrati in v zakonsko predpisanih rokih, kakor tudi, da je fizično nemogoče zagotoviti sprotno obravnavo vseh prijav, ki jih inšpektorat prejme za področje dela posamezne inšpekcije. Materialni in drugi pogoji za delo pa so relativno dobri oziroma v okviru razpoložljivih finančnih sredstev.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***

V okviru razpoložljivih kadrovskih virov se v koordinaciji s FURS, TIRS, IRSD in GPU na letni ravni naredi določeno število pregledov v okviru svojih pristojnosti. Na podlagi letnega načrta dela in sprotnega usklajevanja se organizirajo skupni nadzori s FURS in policijo.

1. ***Inšpektorat Republike Slovenije za šolstvo in šport***

S ciljem opravljanja nalog zunanjega evalvatorja na reprezentativnem vzorcu na vseh segmentih vzgoje in izobraževanja ter športa, tudi ob ugotavljanju udejanjanja zakonskih norm dela na črno, bi bilo treba povečati število rednih nadzorov. Ob takšnem številu inšpektorjev in izvedenih izrednih nadzorih, pa to ni mogoče. Z vidika pogojev za delo je treba poudariti, da je zaradi zelo kompleksne zakonodaje, razvejanih področij nadzora, vse zahtevnejših inšpekcijskih postopkov, kar zahteva od inšpektorjev posebna strokovna znanja, in zaradi specifike dela treba okrepiti število inšpektorjev in drugih upravnih delavcev (svetovalcev).

1. ***Inšpektorat Republike Slovenije za notranje zadeve***

Materialni pogoji za delo IRSNZ so dobri. Je sedežni organ, ki svoja pooblastila izvaja po celotni državi. Za učinkovito delo so inšpektorji opremljeni z vsemi potrebnimi tehničnimi delovnimi sredstvi in tudi ustreznimi in varnimi službenimi vozili. V letu 2021 je prišlo do težav na administrativnem področju organa. Proces reševanja kadrovskega primanjkljaja poteka. Cilj je doseči optimalno in fleksibilno kadrovsko zasedenost, da bi se lahko učinkovito in kakovostno izvajale zakonsko predpisane naloge.

***POLICIJA***

Policija delo na navedenem področju izvaja v okviru svojega rednega dela. Pri tem je treba poudariti, da se v zadnjih letih ukvarja s povečano problematiko in s tem večjim obsegom nalog na področju nedovoljenih migracij kot tudi izvajanjem ukrepov v času epidemije. Slednje je vplivalo tudi na omejen obseg časa, namenjenega izvajanju drugih rednih policijskih nalog.

# PREDVIDENI UKREPI ZA PREPREČEVANJE DELA IN ZAPOSLOVANJA NA ČRNO V LETU 2022

***FINANČNA UPRAVA REPUBLIKE SLOVENIJE***

FURS si prizadeva zagotavljati kakovostno in sprotno vsestransko informiranje zavezancev, strokovne in druge javnosti. Javnost obveščajo po različnih kanalih, večinoma z objavami vsebin na spletnih straneh in v medijih, tudi na družbenih medijih. Na spletnih straneh FURS in družbenih medijih sledijo cilju, da so informacije objavljene sproti, sistematično in pregledno. Tako so zavezanci hitreje obveščeni in boljše informirani, zaradi česar lažje izpolnjujejo svoje davčne in druge obveznosti ter uveljavljajo pravice.

FURS bo še naprej sodeloval z drugimi inšpektorati, strokovnimi združenji ter splošno in zainteresirano strokovno javnostjo.

Tudi v letu 2022 bodo aktivnosti FURS namenjene preprečevanju dela iz zaposlovanja na črno, pri čemer bodo upoštevane okoliščine zaradi epidemije, ki bodo vplivale na izvajanje nadzornih aktivnosti. Za leto 2022 je FURS v letnem načrtu finančnega nadzora načrtoval več kot 8.000 nadzorov po ZPDZC-1. Poleg tega pa se bodo nadzori zaposlovanja na črno opravljali tudi vzporedno z nadzori nad izvajanjem ukrepov za zmanjšanje tveganja in širjenja okužbe s covidom-19, ki pa številčno niso vnaprej načrtovani zaradi nepredvidljivih okoliščin glede širjenja okužbe s covidom-19. Pri nadzorih po ZPDZC-1 se upoštevajo tudi merila zaščite državljanov, varnosti in varstva okolja.

V letu 2022 bodo na FURS še naprej uporabljali centralno in enovito orodje za podporo analizi tveganja. Nadzore in postopke prilagajajo novim okoliščinam, saj s klasičnimi oblikami nadzora ni več mogoče zagotoviti tako učinkovitega boja proti delu in zaposlovanju na črno, kot bi si ga želeli. Tako bodo tudi vnaprej določali različne metode za učinkovitejše prepoznavanje kršitev na področju dela in zaposlovanja na črno, na podlagi katerih se bodo centralno oblikovali izbori za nadzor, saj so se takšni izbori v obdobju zadnjih let izkazali kot učinkovitejši nadzori. V okviru ciljno usmerjenih nadzorov dela in zaposlovanja na črno bo pozornost namenjena področjem in dejavnostim, ki so na podlagi informacij iz okolja in lastne analize opredeljena kot tvegana.

Pri nadzorih dela in zaposlovanja na črno FURS uporablja tudi ukrep prepovedi opravljanja dejavnosti in zapečatenja poslovnih prostorov na podlagi 37. člena ZFU, in sicer v primerih, ko je to nujno potrebno zaradi dokazovanja, zavarovanja dokazov in preprečitve nadaljnjih kršitev. Namen ukrepa je dosežen, ko zavezanec preneha kršitev tako, da odpravi nepravilnosti, ki so mu naložene v odločbi.

V okviru ciljno usmerjenih nadzorov na področju nadzora dela in zaposlovanja na črno se bodo izvajale koordinirane akcije z drugimi inšpekcijskimi službami.

***TRŽNI INŠPEKTORAT REPUBLIKE SLOVENIJE***

TIRS je za leto 2022 predvidel enak način dela kot v preteklem letu, torej preverjanje ustreznosti registracije oziroma vpisa v temeljni akt pri vseh subjektih nadzora, preverjanje dovoljenj za opravljanje dejavnosti pa na področjih, ki jih sicer nadzira, predvsem na področju obrti, in celoletno preverjanje subjektov, ki dejavnost opravljajo čezmejno, če bodo epidemiološke razmere to dopuščale.

Prav tako so predvidene akcije skupnega nadzora z drugimi inšpektorati na področjih, kjer je to potrebno glede na aktualnost problematike in trenutno stanje na trgu, npr. taksi dejavnosti, prodaja na stojnicah.

Za preprečevanja sive ekonomije se bo v sodelovanju s FURS še naprej intenzivno preverjalo izdajanje računov na podlagi ZDavPR.

Prav tako si bo TIRS prizadeval za čim bolj vsestransko informiranje javnosti, predvsem zavezancev, o njihovih zakonskih obveznostih z objavami na spletni strani in s sodelovanjem na različnih dogodkih stanovskih združenj ter na druge razpoložljive načine.

***INŠPEKTORAT REPUBLIKE SLOVENIJE ZA DELO***

IRSD bo na podlagi sklepov Inšpekcijskega sveta, regijske koordinacije in medsebojnih dogovorov izvajal različne skupne akcije z drugimi inšpekcijskimi organi in se v skladu z možnostmi odzival drugim povabilom k sodelovanju, ki jih bo prejel med letom, pri tem pa ne gre zgolj za področje preprečevanja dela in zaposlovanja na črno. V okviru izvajanja usmerjenih akcij nadzora bodo pri nadzoru delodajalcev v gozdarski dejavnosti k sodelovanju povabili gozdarsko inšpekcijo.

Najverjetneje se bodo morali tudi v letu 2022 spoprijemati z izzivi, ki jih bo prinašal SARS-CoV-2. Stopnji razširjenosti morebitnih okužb ter strategiji Vlade RS in medicinske stroke bo skladno z dodeljenimi pristojnostmi sledilo usmerjeno, po potrebi prednostno delovanje IRSD, v zvezi s tem pa tudi aktivno sodelovanje z drugimi nadzornimi organi.

Povezovanje institucij z različnih delovnih področij bo še naprej ena osrednjih nalog IRSD tako v smislu preventivnega kot tudi represivnega delovanja. Še naprej si bodo prizadevali za poglobljeno sodelovanje s sindikalnimi oziroma strokovnimi združenji delavcev in delodajalcev, nevladnimi organizacijami ter drugimi deležniki, s katerimi se srečujejo in povezujejo pri svojem delu, saj ugotavljajo, da je tako sodelovanje v vsestransko korist.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

V povezavi s področjem preprečevanja dela na črno bo IRSI kot doslej nadaljeval aktivnosti, usmerjene predvsem v nadzore s področja prevozov potnikov in blaga. Posebna pozornost bo še naprej namenjena prevozu potnikov v oblikah prevoza, ki se izvajajo z osebnimi vozili (nadzor avtotaksi dejavnosti in druge oblike prevoza potnikov). Tudi v letu 2022 bo treba upoštevati omejitve in dodatne obveznosti, povezane z ukrepi glede covida-19.

1. ***Inšpektorat Republike Slovenije za okolje in prostor***

Inšpektorat bo tudi v letu 2022 izvedel različne usmerjene akcije na področjih, kjer so bile v preteklem obdobju ugotovljene večje nepravilnosti, na področjih, kjer sprememba posamezne področne zakonodaje na novo določa nadzor, in na področjih, kjer je izkazan širši javni interes. Glede na področje nadzora se bo inšpektorat aktivno vključeval v skupne akcije različnih inšpektoratov RS in koordinirane akcije, ki jih bo organiziral Inšpekcijski svet, ter s tem nadaljeval že vzpostavljeno prakso.

Da bo tudi v letu 2022 nadzor nad izvajanjem predpisov čim bolj učinkovit ter ciljno usmerjen glede na prednostna področja dela, je oblikovan načrt dela Gradbene, geodetske in stanovanjske inšpekcije v letu 2022, ki je rezultat načrtnega in sistematičnega dela v preteklih letih. Kljub omejenemu številu inšpektorjev in drugih javnih uslužbencev ter omejenim materialnim virom je predstavljeni načrt zasnovan tako, da bo inšpekcijski nadzor kar najbolj učinkovit in bo z izvajanjem zagotovil največji učinek nad nadzorovanimi področji.

Načrtovane aktivnosti in ukrepe v zvezi s preprečevanjem dela in zaposlovanja na črno bodo na gradbeni inšpekciji tudi v letu 2022 usmerjali v akcije nadzora nad aktivnimi gradbišči, nadzor nad delom udeležencev pri graditvi objektov, če ti izpolnjujejo osnovne pogoje za opravljanje dela, ter nadzor nad prijavo začetka gradnje.

V letu 2022 bosta gradbena inšpekcija in Inšpekcija za okolje in naravo sodelovali v koordiniranih skupnih akcijah nadzora z drugimi nadzornimi organi in ob sumu kršitev ZPDZC-1 nepravilnosti sporočili pristojnim inšpektorjem in drugim organom nadzora. Inšpekcija za okolje in naravo bo pri izvajanju inšpekcijskega nadzora, posebej na področju ravnanja z odpadki, dala poudarek na odkrivanju novih zavezancev, ki bi lahko delali oziroma zaposlovali na črno.

1. ***Zdravstveni inšpektorat Republike Slovenije***

ZIRS bo še naprej deloval kot nadzorni organ na področju preprečevanja dela na črno v okviru področne zakonodaje iz svoje stvarne pristojnosti. V času trajanja epidemije covida-19 je bila večina pregledov usmerjena na področje nalezljivih bolezni in zagotavljanje spoštovanja vladnih ukrepov za preprečevanje širjenja covida-19. Na področju zdravstvene dejavnosti, zdravniške službe in zdravilstva bo ZIRS še naprej preverjal spoštovanje posebnih pogojev, ki jih morajo izpolnjevati njihovi zavezanci.

1. ***Inšpektorat Republike Slovenije za šolstvo in šport***

Na podlagi strateških usmeritev in prednostnih nalog IRSŠŠ za leto 2022 bodo ob ugotovitvi izvajanja dela na črno zaradi varovanja javnega interesa ustrezno izvedli izredne inšpekcijske postopke, prav tako pa načrtujejo izvedbo rednih inšpekcijskih nadzorov, med drugim tudi nadzor na področju izpolnjevanja pogojev za opravljanje nalog v športu nacionalnega pomena in s tem preverjanje ustrezne izobrazbe oziroma usposobljenost strokovnih delavcev, kar spada na področje dela na črno.

1. ***Inšpektorat Republike Slovenije za notranje zadeve***

V letu 2022 bodo izvedeni skupni nadzori z IRSD na področju zasebnega varovanja, kjer IRSNZ prejema tudi največ prijav, povezanih s kršitvami pravic iz delovnega razmerja. Nadzore bodo izvajali celostno z namenom, da se vsestransko preveri poslovanje družbe, vključno s pridobitvijo seznamov zaposlenih, njihovo usposobljenostjo in vodenje v evidenci ZZZS. Nadzori na področju izvajanja detektivske dejavnosti bodo opravljeni tudi pri zavezancih, pri katerih v preteklih letih nadzor še ni bil opravljen, in tam, kjer bo zaznan sporen status detektiva. Prav tako bo pozornost usmerjena na tiste, ki oglašujejo detektivsko dejavnost in za to nimajo ustreznih licenc.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***

Kmetijska inšpekcija bo v letu 2022 v sklopu nadzora prodaje kmetijskih pridelkov in izdelkov na prodajnih mestih izvajala tudi nadzor dela na črno. Zaradi suma kršitev po ZPDZC-1 bo k sodelovanju povabila tudi TIRS. Predlagala bo ponovno sodelovanje s policijo pri nadzoru nelegalnih posegov na kmetijskih zemljiščih (motokros steze, strelišča, nelegalni avtoodpadi …).

Gozdarska inšpekcija bo v letu 2022 izvajala nadzor nad izpolnjevanjem pogojev za delo v gozdu in v primeru suma kršitev ZPDZC-1 nepravilnosti sporočila pristojnim organom nadzora. Tudi v letu 2022 bo gozdarska inšpekcija pobudnik skupnih akcij nadzora s FURS, IRSD in policijo.

Vinarska inšpekcija bo v letu 2022 nadzirala dejavnost na turističnih kmetijah v času obratovanja, ko je večja verjetnost dela na črno v kuhinji ali pri strežbi. V času obsežnih sezonskih vinogradniških del pri večjih pridelovalcih grozdja in vina bo v primeru ugotovljenih nepravilnosti glede dela na črno le-te odstopila v obravnavo pristojnim organom.

***POLICIJA***

V letu 2021 je policija na Policijski upravi Ljubljana in Policijski upravi Kranj začela pilotni projekt delovanja posebnih delovnih skupin za delo s tujci, katerih ena izmed prednostnih nalog je tudi nadzor nad zakonitostjo prebivanja tujcev oziroma ugotavljanje kršitev s področja zaposlovanja in dela. Policija namerava v letu 2022 nadaljevati pilotni projekt in v prihodnje ustanoviti tovrstne skupine na vseh policijskih upravah.

# DRUGI PODATKI

***PODATKI V ZVEZI Z OSEBNIM DOPOLNILNIM DELOM***

ZPDZC-1 je bil sprejet konec aprila 2014, uporabljati pa se je začel 18. avgusta 2014, razen določil, ki se nanašajo na novo ureditev osebnega dopolnilnega dela. Ta se uporabljajo od 1. januarja 2015 naprej. Osebe, ki so imele priglašeno osebno dopolnilno delo na dan 31. decembra 2014, so lahko opravljale osebno dopolnilno delo po stari ureditvi do 30. junija 2015. Vrednotnice so morali vsi kupiti do 30. junija 2015.

**Kupljene vrednotnice po letih:**

|  |  |  |  |  |
| --- | --- | --- | --- | --- |
| **2021** | 2020 | 2019 | 2018 | 2017 |
| **14.990** | 15.730 | 20.733 | 21.492 | 22.237 |

Iz zgornje preglednice je razvidno, da je bilo v obdobju od 1. 1. 2021 do 31. 12. 2021 kupljenih 14.990 vrednotnic (v letu 2017 jih je bilo 22.237, v letu 2018 21.492, v letu 2019 20.733 in v letu 2020 15.730). Število kupljenih vrednotnic v letu 2021 je glede na predhodno leto za 4,7 % manjše, glede na leto 2018 pa za 30,25 % manjše. Bistveno zmanjšanje nakupa vrednotnic za osebno dopolnilno delo je zaradi pandemije covida-19, saj se je tudi število aktivnih izvajalcev osebnega dopolnilnega dela v času pandemije zmanjšalo.

Starostna struktura oseb, ki so kupile vrednotnico, in starostna struktura oseb, za katere so bile kupljene vrednotnice, sta prikazani v spodnjih preglednicah.

V letu 2021 je **3.302** naročnikov kupilo vrednotnico za osebno dopolnilno delo.

**Starostna struktura naročnikov, ki so v letu 2021 kupili vrednotnico:**

|  |  |
| --- | --- |
| **Razred (starost naročnika)** | **število naročnikov** |
| do 20 let | 51 |
| 21 do 30 | 381 |
| 31 do 40 | 780 |
| 41 do 50 | 645 |
| 51 do 60 | 576 |
| 61 do 70 | 515 |
| 71 do 80 | 261 |
| nad 80 let | 93 |
| **skupaj** | **3302** |

Izvajalcev, ki so v letu 2021 opravljali osebno dopolnilno delo, je bilo **3.304** glede na kupljene vrednotnice.

**Starostna struktura izvajalcev del v letu 2021:**

|  |  |
| --- | --- |
| **Razred (starost izvajalcev)** | **število izvajalcev** |
| do 20 let | 30 |
| 21 do 30 | 382 |
| 31 do 40 | 707 |
| 41 do 50 | 614 |
| 51 do 60 | 618 |
| 61 do 70 | 674 |
| 71 do 80 | 250 |
| nad 80 let | 29 |
| **skupaj** | **3304** |

Posamezni naročnik je v letu 2021 kupil število vrednotnic, kot je prikazano v spodnji preglednici. Največje število vrednotnic so kupili naročniki, ki se ukvarjajo s kmetijstvom.

|  |  |
| --- | --- |
| **Število posameznikov, ki so kupili vrednotnico** | **Število nakupov vrednotnic** |
| 1064 | 1 |
| 541 | 2 |
| 303 | 3 |
| 262 | 4 |
| 170 | 5 |
| 151 | 6 |
| 119 | 7 |
| 121 | 8 |
| 112 | 9 |
| 102 | 10 |
| 126 | 11 |
| 169 | 12 |
| 22 | 13 |
| 3 | 14 |
| 3 | 15 |
| 4 | 16 |
| 2 | 17 |
| 1 | 18 |
| 3 | 20 |
| 1 | 21 |
| 2 | 22 |
| 1 | 23 |
| 1 | 24 |
| 1 | 26 |
| 2 | 29 |
| 3 | 40 |
| 1 | 43 |
| 1 | 47 |
| 1 | 49 |
| 1 | 51 |
| 1 | 53 |
| 1 | 55 |
| 1 | 62 |
| 1 | 73 |
| 1 | 74 |
| 1 | 78 |
| 1 | 127 |
| 1 | 163 |
| 1 | 173 |

**Nakupi vrednotnic po upravnih enotah v letu 2021:**

|  |  |
| --- | --- |
| **Upravna enota** | **Število vlog** |
| AJDOVŠČINA | 122 |
| BREŽICE | 139 |
| CELJE | 244 |
| CERKNICA | 55 |
| ČRNOMELJ | 127 |
| DOMŽALE | 193 |
| DRAVOGRAD | 36 |
| GORNJA RADGONA | 163 |
| GROSUPLJE | 83 |
| HRASTNIK | 26 |
| IDRIJA | 85 |
| ILIRSKA BISTRICA | 59 |
| IZOLA | 132 |
| JESENICE | 242 |
| KAMNIK | 92 |
| KOČEVJE | 127 |
| KOPER | 201 |
| KRANJ | 283 |
| KRŠKO | 516 |
| LAŠKO | 82 |
| LENART | 102 |
| LENDAVA | 134 |
| LITIJA | 53 |
| LJUBLJANA | 1209 |
| LJUTOMER | 129 |
| LOGATEC | 36 |
| MARIBOR | 952 |
| METLIKA | 28 |
| MOZIRJE | 96 |
| MURSKA SOBOTA | 463 |
| NOVA GORICA | 285 |
| NOVO MESTO | 365 |
| ORMOŽ | 157 |
| PESNICA | 63 |
| PIRAN | 130 |
| POSTOJNA | 93 |
| PTUJ | 298 |
| RADLJE OB DRAVI | 243 |
| RADOVLJICA | 235 |
| RAVNE NA KOROŠKEM | 116 |
| RIBNICA | 178 |
| RUŠE | 114 |
| SEVNICA | 73 |
| SEŽANA | 41 |
| SLOVENJ GRADEC | 96 |
| SLOVENSKA BISTRICA | 119 |
| SLOVENSKE KONJICE | 63 |
| ŠENTJUR PRI CELJU | 122 |
| ŠKOFJA LOKA | 125 |
| ŠMARJE PRI JELŠAH | 118 |
| TOLMIN | 80 |
| TRBOVLJE | 48 |
| TREBNJE | 119 |
| TRŽIČ | 145 |
| VELENJE | 96 |
| VRHNIKA | 95 |
| ZAGORJE OB SAVI | 82 |
| ŽALEC | 211 |
| Vloga državljana | 4871 |

**Podatek o številu zavezancev, ki so kupili vrednotnico glede na prvo vpisano vrsto osebnega dopolnilnega dela pri posameznem izvajalcu (glede na število vseh kupljenih vrednotnic v letu 2021):**

|  |  |
| --- | --- |
| **Število** | **Vrsta ODD** |
| 1329 | IZDELOVANJE IN PRODAJA IZDELKOV DOMAČE IN UMETNOSTNE OBRTI V SKLADU Z ZAKONOM, KI UREJA OBRTNO DEJAVNOST, KI NISO NAMENJENI ZAUŽITJU |
| 7551 | IZDELOVANJE, POPRAVILO IN PRODAJA IZDELKOV, KI NISO NAMENJENI ZAUŽIVANJU IN KI JIH JE MOŽNO IZDELOVATI NA DOMU PRETEŽNO ROČNO ALI PO PRETEŽNO TRADICIONALNIH POSTOPKIH |
| 17 | MLETJE ŽITA, ŽGANJE APNA ALI OGLJA NA TRADICIONALEN NAČIN IN PRODAJA |
| 817 | NABIRANJE IN PRODAJA GOZDNIH SADEŽEV IN ZELIŠČ V NJIHOVI OSNOVNI OBLIKI |
| 58 | OBČASNA POMOČ PRI OSKRBI HIŠNIH ŽIVALI NA DOMU LASTNIKA ŽIVALI |
| 2034 | OBČASNA POMOČ PRI KMETIJSKIH DELIH |
| 1140 | OBČASNA POMOČ V GOSPODINJSTVU, POMOČ PRI ČIŠČENJU STANOVANJA ALI STANOVANJSKE STAVBE, VZDRŽEVANJE PRIPADAJOČIH ZUNANJIH POVRŠIN |
| 381 | OBČASNE INŠTRUKCIJE KOT POMOČ PRI IZPOLNJEVANJU ŠOLSKIH ALI ŠTUDIJSKIH OBVEZNOSTI |
| 144 | OBČASNO IZVAJANJE UMETNIŠKIH OZIROMA DRUGIH KULTURNIH VSEBIN OB ZASEBNIH DOGODKIH |
| 128 | OBČASNO PREVAJANJE ALI LEKTORIRANJE |
| 1391 | OBČASNO VARSTVO OTROK, POMOČ STAREJŠIM, BOLNIM ALI INVALIDOM NA DOMU, SPREMSTVO OSEB, KI POTREBUJEJO NEGO |
|  |  |

***KAZNIVA DEJANJA IN DRUGE AKTIVNOSTI***

1. **Podatki o podanih kazenskih ovadbah za kaznivo dejanje zaposlovanja na črno po 199. členu KZ-1**

Zaposlovanje na črno je inkriminirano kot kaznivo dejanje v 199. členu KZ-1, kar preiskuje policija na regijski ali lokalni ravni. Zaradi suma storitve kaznivega dejanja zaposlovanja na črno je policija v letu 2021 na pristojna okrožna državna tožilstva podala kazenske ovadbe za 22 kaznivih dejanj, kar pomeni 65,07-% upad v primerjavi z letom 2020, ko so bile na pristojna tožilstva podane kazenske ovadbe za 63 kaznivih dejanj. V podanih kazenskih ovadbah so bile ovadene tri fizične in dve pravni osebi. V letu 2020 je bil največji delež (59,09 %) tovrstnih kaznivih dejanj obravnavan na območju Policijske uprave Maribor.

Največ osumljenih fizičnih oseb pri kaznivem dejanju zaposlovanja na črno je državljanov Slovenije (66,66 %), preostali pa so državljani tretjih držav.

V letu 2021 so inšpektorji za delo zaradi sumov storitve kaznivega dejanja, kot jih opredeljuje KZ-1, podali 27 naznanil kaznivih dejanj/ovadb, v glavnem na podlagi 196. člena KZ-1, v enem primeru zaradi suma storitve kaznivega dejanja zaposlovanja na črno (199. člen KZ-1).

FURS je za poročano obdobje zaradi suma storitve kaznivega dejanja zaposlovanja na črno po 199. členu KZ-1 podal eno kazensko ovadbo in eno naznanilo kaznivega dejanja.

1. **Podatki o obsodbah za kaznivo dejanje zaposlovanja na črno**

Na podlagi vloženih kazenskih ovadb oziroma naznanil v primerih suma storitve kaznivega dejanja zaposlovanja na črno po prvem odstavku 199. člena KZ-1 FURS ugotavlja, da o sodbah nimajo sproti osveženih podatkov, saj jih sodišča oziroma tožilstva ne obveščajo redno.

Na podlagi poizvedbe v letu 2021 so prejeli naslednje tri obsodilne sodbe iz preteklih let:

- ena sodba iz leta 2018, storilec spoznan za krivega, izrečena mu je bila pogojna obsodba in kazen treh mesecev zapora;

- ena sodba iz leta 2019, kjer je bil izdan kaznovalni nalog, storilec je bil spoznan za krivega in izrečena mu je bila denarna kazen 3.200 evrov;

- ena sodba iz leta 2019, kjer je bil izdan kaznovalni nalog, storilec je bil spoznan za krivega za dve kaznivi dejanji po 199. členu KZ-1, izrečena mu je bila pogojna obsodba in kazen zapora za prvo kaznivo dejanje dva meseca, za drugo pa tri mesece, skupno štiri mesece zapora.

Prejeli so tudi obvestilo o zavrženju iz razloga, ker so osumljeni izpolnili nalogo, ki jim je bila določena v okviru postopka odloženega pregona in obvestilo o vloženem obtožnem predlogu.

1. **Sodelovanje s policijo pri nadzoru zaposlovanja in dela na črno tujcev**

FURS pri odkrivanju nezakonitega zaposlovanja tujcev zelo uspešno sodeluje s policijo. Policija obvesti FURS o sumu zaposlovanja na črno tujca (državljana tretje države) in počaka na lokaciji do prihoda uradnih oseb FURS. Po opravljenem nadzoru zaposlovanja ali dela na črno, ki ga izvede FURS, policija postopek znova prevzame v obravnavo po ZTuj-2. Tudi v primerih, ko FURS v nadzorih zazna sum kršitve ZTuj-2, nemudoma obvesti policijo.

Na povabilo policije je FURS v letu 2021 sodeloval v pilotnem projektu delovanja skupin za obravnavo tujcev, v katerem so bile predstavljene nadzorne pristojnosti glede dela in zaposlovanja na črno tujcev po
ZPDZC-1.

1. **Druge aktivnosti**

FURS izvaja tudi druge oblike preventivnega delovanja, vse z namenom prostovoljnega izpolnjevanja predpisanih obveznosti zavezancev. Odgovarja na novinarska vprašanja, po medijih obvešča javnost o ugotovljenih nepravilnostih ter posledicah kršitev zakonov in drugih predpisov, pripravlja odgovore na vprašanja državljanov, sodeluje na različnih srečanjih in izobraževanjih, ki jih organizirajo posamezne sekcije OZS in GZS ter druga podobna združenja.

***MINISTRSTVO ZA PRAVOSODJE***

**Podatki o obsodbah za kaznivo dejanje zaposlovanja na črno v letu 2020**

Vključeni so podatki o obsodbah za kaznivo dejanje zaposlovanja na črno (199. členu KZ-1) tako za fizične kot tudi pravne osebe. Podatki se nanašajo na leto 2020, saj bodo statistični podatki o obsodbah za kazniva dejanja za leto 2021 na spletnih straneh Statističnega urada RS na voljo šele v juliju 2022.

|  |  |  |  |  |
| --- | --- | --- | --- | --- |
|  |  | **Spol – SKUPAJ** | **Moški** | **Ženske** |
|  |  | **2020** | **2020** | **2020** |
| **4.XXII.199 zaposlovanje na črno** | **Glavna kazen – SKUPAJ** | **8** | **7** | **1** |
|  | **Zaporna kazen** | **3** | **2** | **1** |
|  | **Zaporna kazen (nepogojna)** | **–** | **–** | **–** |
|  | **Zaporna kazen – nad 10 let (nepogojna)** | **–** | **–** | **–** |
|  | **Zaporna kazen – nad 2 do 10 let (nepogojna)** | **–** | **–** | **–** |
|  | **Zaporna kazen – nad 1 do 2 leti (nepogojna)** | **–** | **–** | **–** |
|  | **Zaporna kazen – nad 6 mes. do 1 leta (nepogojna)** | **–** | **–** | **–** |
|  | **Zaporna kazen – nad 3 do 6 mes. (nepogojna)** | **–** | **–** | **–** |
|  | **Zaporna kazen – nad 2 do 3 mes. (nepogojna)** | **–** | **–** | **–** |
|  | **Zaporna kazen – nad 1 do 2 mes. (nepogojna)** | **–** | **–** | **–** |
|  | **Zaporna kazen – do 30 dni (nepogojna)** | **–** | **–** | **–** |
|  | **Zaporna kazen (pogojna)** | **3** | **2** | **1** |
|  | **Zaporna kazen – nad 1 do 2 leti (pogojna)** | **–** | **–** | **–** |
|  | **Zaporna kazen – nad 6 mes. do 1 leta (pogojna)** | **–** | **–** | **–** |
|  | **Zaporna kazen – nad 3 do 6 mes. (pogojna)** | **–** | **–** | **–** |
|  | **Zaporna kazen – nad 2 do 3 mes. (pogojna)** | **2** | **1** | **1** |
|  | **Zaporna kazen – nad 1 do 2 mes. (pogojna)** | **1** | **1** | **–** |
|  | **Zaporna kazen – do 30 dni (pogojna)** | **–** | **–** | **–** |
|  | **Denarna kazen** | **5** | **5** | **–** |
|  | **Denarna kazen (nepogojna)** | **5** | **5** | **–** |
|  | **Denarna kazen (pogojna)** | **–** | **–** | **–** |
|  | **Sodni opomin** | **–** | **–** | **–** |
|  | **Kazen opuščena** | **–** | **–** | **–** |
|  | **Varnostni ukrep brez izreka kazni** | **–** | **–** | **–** |

Vir: Statistični urad Republike Slovenije

**Pravne osebe, ki so spoznane za odgovorne po glavni kazenski sankciji, Slovenija, letno**

|  |  |  |
| --- | --- | --- |
|  |  | **2020** |
| **4.XXII.199 zaposlovanje na črno** | **Glavna kazen – SKUPAJ** | **2** |
|  | **Denarna kazen** | **–** |
|  | **Pogojna obsodba (denarna)** | **2** |
|  | **Odvzem premoženja** | **–** |
|  | **Prenehanje pravne osebe** | **–** |
| Vir: Statistični urad Republike Slovenije |  |  |

# SKLEPNE UGOTOVITVE S PRIPOROČILI

**UGOTOVITVE OZIROMA SKLEPI**

FURS:

* je v letu 2021 opravil 11.995 nadzorov dela in zaposlovanja na črno po ZPDZC-1, kar je 30 % več
nadzorov v primerjavi s preteklim letom. Na povečan obseg nadzorov, predvsem glede zaposlovanja na črno, so vplivali opravljeni nadzori nad izvajanjem ukrepov za zmanjšanje tveganja okužbe s
covidom-19 (nadzori po ZNB in odlokih), ki so se izvajali pri opravljanju nalog inšpekcijskega nadzora, in sicer predvsem v okviru nadzorov na področju zaposlovanja na črno in davčnih blagajn. Vzporedno z izvajanjem nadzorov nad ukrepi za zmanjševanje tveganja okužbe in širjenja okužbe s covidom-19 je bilo opravljenih 2.680 nadzorov zaposlovanja na črno, kar znaša 25 % od vseh opravljenih nadzorov zaposlovanja na črno;
* delež nadzorov s kršitvami je znašal povprečno 23 %. Učinkovitost nadzorov je odvisna od vzroka
opravljenega nadzora. Ker se na tem področju nadzori izvajajo v večjem delu po obravnavi prijav, je delež ugotovljenih kršitev v opravljenih nadzorih precej odvisen od tega, kako natančni so podatki po prijavah. Bistveno višji delež nepravilnosti se dosega v nadzorih, ki so ciljno usmerjeni in načrtovani po strategijah. V poročanem letu je bila dosežena učinkovitost le-teh 79 %;
* pojasnjuje odstopanje števila opravljenih nadzorov dela in zaposlovanja na črno na letni ravni in
posledično nižjo učinkovitost nadzorov po ZPDZC-1 v poročanem letu kot odraz izvajanja inšpekcijskih nadzorov v času trajanja epidemije in veljavnosti vladnih odlokov nad izvajanjem ukrepov (vladnih
odlokov) za zmanjšanje tveganja okužbe in širjenja okužbe s covidom-19, pri čemer izbor nadzorov s področja zaposlovanja na črno in gotovinskega poslovanja ni temeljil na analizi tveganja dela in
zaposlovanja na črno oziroma na davčnih kršitvah, ampak je bil namen nadzorov zagotavljati
spoštovanje predpisanih ukrepov z odloki in s tem varovanje zdravja in življenja ljudi;
* prejme največje število prijav s področja dela in zaposlovanja na črno. V letu 2021 je bilo prejetih 2.309 prijav zoper 2.677 zavezancev, od tega 1.546 (58 %) prijav zoper delo na črno, 865 (32 %) v zvezi z zaposlovanjem na črno in 266 (10 %) glede nedovoljenega oglaševanja;
* je v prekrškovnih postopkih obravnaval 2.548 prekrškov po ZPDZC-1, v zvezi s katerimi je bila storilcem izrečena globa v skupnem znesku 4.894.720 evrov in 610 opominov. Zoper mladoletne storilce prekrškov so bili vloženi štirje obdolžilni predlogi;
* je v letu 2021 podal tudi eno naznanilo in eno kazensko ovadbo za kaznivo dejanja zaposlovanja na črno po 199. členu KZ-1;
* ugotavlja na podlagi podatkov iz poročil o doseženem prihodku iz osebnega dopolnilnega dela, da so izvajalci osebnega dopolnilnega dela v letu 2021 prijavili oziroma napovedali skupno 1.948.596 evrov prihodkov, kar pomeni za 11 % višje prihodke v primerjavi z letom 2020. Za leto 2021 je bilo pridobljenih 14.990 vrednotnic za osebno dopolnilno delo;
* sodelovanje med inšpekcijskimi organi ocenjuje kot uspešno, saj je bilo tudi v poročanem letu izvedenih več koordiniranih akcij, vzpostavljene pa so bile tudi druge oblike sodelovanja z inšpekcijskimi službami, kot so izmenjava podatkov in informacij.

TIRS:

* V letu 2021 je covid-19 enako kot v letu 2020 vplival na število opravljenih nadzorov na vseh področjih, tudi na področju dela na črno, in na postavljene prednostne naloge dela, saj so se TIRS in tudi preostali organi pri nadzoru usmerili na preverjanje ukrepov za zajezitev širjenja koronavirusa.
* TIRS na področju dela na črno še vedno opravi precejšnje število nadzorov, vendar gre v večini primerov za preverjanje ustreznosti registracije in dovoljenj registriranih subjektov. Nadzor predvsem v delu, ko se preverjajo listine o izpolnjevanju pogojev, pripomore k urejenosti trga, saj je izpolnjevanje pogojev ključen pogoj za zakonito in strokovno opravljanje dejavnosti.
* Nadzorni organi so tudi v letu 2021 medsebojno dobro sodelovali predvsem z izmenjavo znanj in stališč in nameravajo takšen način dela obdržati tudi v prihodnje, prav tako bodo še naprej sodelovali pri
nadzoru na terenu v okviru skupnih akcij, kolikor bodo epidemiološke razmere to dopuščale.

IRSD:

* Pri svojem delu namerava še naprej ostati zvest sodelovanju z drugimi nadzornimi organi na vseh tistih področjih, kjer bodo ugotovili, da to prinaša spodbudne rezultate. Posebno pozornost bodo namenjali tistim področjem, ki se po prijavah, opravljenih nadzorih in ugotovljenih kršitvah kažejo kot najbolj
tvegana področja za kršitve pravic večjega števila delavcev. O svojih ugotovitvah bodo obveščali
zainteresirano javnost.

Policija:

* V primerih kaznivih dejanj zaposlovanja na črno ne ugotavljajo bistveno drugačnih načinov izvrševanja kaznivih dejanj glede na ugotovitve iz prejšnjih let. Največkrat gre za opravljanje dela brez prijave v ustrezno zdravstveno zavarovanje in brez ustreznih dovoljenj za delo. Tovrstna kazniva dejanja se
najpogosteje izvršujejo v storitvenih dejavnostih.
* V sklopu kaznivih dejanj zoper delovno razmerje in socialno varnost, v katerega spada kaznivo dejanje zaposlovanja na črno, je v zadnjih letih najštevilčnejše kaznivo dejanje kršitev temeljnih pravic delavcev po 196. členu KZ-1, čemur policija namenja povečano aktivnost tako na sistemski kot tudi na operativni ravni. V teh primerih gre predvsem za neizplačevanje plač oziroma neplačevanje pripadajočih davkov in prispevkov zaposlenim, kadar le-ti ne prejmejo plačila za opravljeno delo oziroma prejmejo izplačila v gotovini, v manjši meri pa za kršitve glede sklenitve oziroma nezakonitega prenehanja delovnega
razmerja.
* Glede zaznanega upada števila kaznivih dejanj zoper delovno razmerje in socialno varnost, kamor
spadajo tudi kazniva dejanja zaposlovanja na črno in kršitev temeljnih pravic delavcev, ocenjujejo, da je le-to povezano z epidemiološkimi razmerami in s tem povezanimi omejevalnimi ukrepi za preprečevanje in obvladovanje okužb s covidom-19.

IRSNZ:

* Stanje na področju, ki ga inšpekcijsko nadzira IRSNZ, je relativno dobro oziroma se izboljšuje glede na podatke o številu pravnomočnih odločb o prekrških, ki so bile izdane po ZZasV-1 in imajo elemente dela na črno. Število odločb se je zmanjšalo za 12 v primerjavi z letom 2020.

IRSŠŠ:

* Z javno izpostavljenimi nepravilnostmi pri nadzorih na področju varovanja otrok ugotavljajo, da so podali staršem, ki potrebujejo varstvo otrok, informacije o zakonskih okvirih delovanja varstva otrok.
* Še vedno se nekateri posamezniki, tudi ob védenju staršev, izogibajo registrskim postopkom, v katerih bi morali izkazati izpolnjevanje predpisanih kadrovskih pogojev in pogojev za prostor in opremo vrtca oziroma prostor in opremo pri varuhu predšolskih otrok na domu. Ob preverjanju dejanskega stanja s strani pristojnih inšpektorjev skušajo nelegalni izvajalci svojo dejavnost varstva otrok zanikati in jo
prikazati kot občasno varstvo otrok oziroma kot animacijo za otroke, praznovanje rojstnih dni in podobno. Zato pristojni inšpektorji poudarjajo osebno odgovornost tako izvajalcev kot tudi staršev pri izbiri oblike varovanja otrok in odgovornost za vzpostavljeno tvegano situacijo za otroke, drugačna ravnanja pa
ocenjujejo kot nedopustna.
* Starši imajo možnost preverbe v registrih izvajalca za vzgojo in varstvo njihovega otroka. Treba je okrepiti zavest staršev o oblikah varstva, ki so skladne z zakonodajo in tako tudi nadzorovane. Treba je
poudarjati, da se dejavnost predšolske vzgoje oziroma varstva predšolskih otrok izvaja izključno le v dovoljenih oblikah in da so drugačne prakse izrecno prepovedane.
* Prav tako veljajo pozivi organa, da starši pri izvajalcih športnih programov, v katere želijo vključiti svoje otroke, preverijo, ali izvajalci (trenerji) izpolnjujejo pogoje o izobrazbi in strokovni usposobljenosti.

IRSOP:

* Inšpektorat v sedanjih predpisih, po katerih opravlja nadzor, nima določb, ki bi bile neposredno povezane s preprečevanjem dela in zaposlovanja na črno, vendar pa izvaja posredno kontrolo dela s preverjanjem pogodb med udeleženci pri graditvi, pooblastil izvajalcev, vodij del, nadzornikov in podobno v okviru rednih in izrednih pregledov gradbišč.

ZIRS:

* S področnimi predpisi, ki urejajo posebne pogoje za opravljanje dejavnosti oziroma nalog, se delo na črno v smislu preprečevanja neplačevanja davčnih obveznosti preprečuje posredno, saj so zahteve
področne zakonodaje usmerjene predvsem v zagotavljanje varnosti oziroma zdravja ljudi. Delovanje ZIRS je bilo v letu 2021 tudi na področju dela na črno zaradi epidemije covida-19 usmerjeno predvsem v nadzor nad izvajanjem ukrepov za preprečevanje širjenja nalezljive bolezni covid-19.

IRSI:

* Na področju nadzorov, ki jih v povezavi z ZPDZC-1 izvaja IRSI po področnih zakonih, glede na
predhodna leta ni zaznati sprememb. V povezavi z ZPDZC-1 je tako kot v predhodnih letih izpostavljen segment nadzora nad prevozi potnikov z osebnimi vozili (avtotaksi prevozi in druge oblike prevozov
potnikov), kjer je zaradi specifike dejavnosti še posebej težavno dokazovanje dela na črno.
* V letu 2021 je bilo izvajanje terenskih nadzorov oteženo in v celoti prilagojeno okoliščinam in dodatnim nalogam zaradi preprečevanja širjenja nalezljive bolezni covid-19.

IRSKGLR:

* IRSKGLR ocenjuje sodelovanje med nadzornimi organi za zelo dobro in učinkovito. Uspešno
sodelovanje pričakujejo tudi v prihodnje.
* Ob prijavah je včasih težko uskladiti skupne akcije zaradi kadrovske podhranjenosti in vnaprej
načrtovanih aktivnosti posameznih organov, kar se je še posebno izkazalo v času ukrepov za
preprečevanje in obvladovanje okužb s covidom-19. Sodelovanje med organi je včasih težko načrtovati tudi zaradi vremensko pogojenih nadzorov (prevoz grozdja, trgatve) in velike obremenjenosti
posameznih organov (FURS, policija).

**PRIPOROČILA**

* Predlaga se ustanovitev medresorske skupine za področje tujcev, ki bi določala, usmerjala in povezovala vsebine dela vseh nadzornih in drugih organov na področju odkrivanja in preprečevanja dela in
zaposlovanja na črno državljanov tretjih držav ter opredelila dejavnosti in načrt nadzorov na tem
področju. Gre za obsežno in večplastno področje, ki se prepleta z različno zakonodajo (ZTuj-2, ZZSDT, ZPDZC-1) in zato zahteva celovito obravnavo, saj posamezni nadzorni organi ob odsotnosti hitrega ukrepanja drugih služb ne dosegajo želene učinkovitosti pri zajezitvi nepravilnosti.
* Za učinkovitejše in enotno izvajanje ZPDZC-1 se predlaga organiziranje delovnih sestankov vseh
nadzornih organov po ZPDZC-1 z namenom iskanja odgovorov v zvezi z odprtimi vprašanji, izmenjave dobre prakse, znanja in skupnega sodelovanja ter zagotavljanja enotnih stališč. Posebej pomembno je dobro sodelovanje nadzornikov z ministrstvom, ki je pristojno za zakonodajo, saj je le tako mogoče
zagotoviti pravočasno odzivanje na zaznane pojave ter s tem povezane potrebne spremembe in
dopolnitve zakonodaje.
* Z namenom preventivnega ravnanja obveščati javnost o aktivnostih nadzornih organov in aktualni
problematiki (npr. na spletnih straneh, po medijih ipd.).
* Na podlagi predloga IRSD se priporoča, da se medsebojni povezljivosti in izmenjavi informacij in
podatkov različnih nadzornih organov s pomočjo sodobne informacijske podpore namenja več pozornosti tako z vsebinskega kot tudi finančnega vidika.
* Na podlagi predloga IRSKGLR se priporoča, da bi bilo treba povečati število sestankov regijskih
koordinacij inšpekcij poleg Inšpekcijskega sveta, kjer bi se dodatno preučil pomen skupnih akcij
posameznih inšpekcij. Povečati bi bilo treba število nadzorov izvajalcev del v gozdovih in to tudi izven rednega delovnega časa, kar pa je glede na kadrovske zmožnosti nadzornih organov težko izvesti.
Predlaga se sodelovanje več različnih inšpekcij, ki so pristojne za nadzor dela na črno, pri skupnem nadzoru.
* Aktivnosti nadzora potekajo na različne načine – z ugotovitvami na terenu, prijavami in obvestili drugih nadzornih organov. S preventivnim delovanjem (kot so npr. objave na spletnih straneh posameznih
nadzornih organov) in medsebojnim sodelovanjem različnih nadzornih organov oziroma inšpekcijskih služb na ravni območnih enot se veliko prispeva k ozaveščanju ljudi, saj je tako z vidika varnosti kot finančnega učinka bistvenega pomena, da izvajalci dejavnosti opravljajo svojo dejavnost oziroma storitev legalno in legitimno skladno s posebnimi pogoji, ki so predpisani s posamezno področno zakonodajo.
* Potrebna je kadrovska krepitev organov.
* Nujno je delo na preventivi in ozaveščanju ter poudarjanje odgovornosti pri zavestnih kršitvah.

# PREDLOG SKLEPA VLADE REPUBLIKE SLOVENIJE

Komisija Vlade Republike Slovenije za preprečevanje dela in zaposlovanja na črno predlaga Vladi Republike Slovenije, naj sprejme naslednji

**SKLEP**:

Vlada Republike Slovenije se je seznanila s poročilom Komisije Vlade Republike Slovenije za preprečevanje dela in zaposlovanja na črno, v katerem je komisija predstavila dejavnosti in učinke preprečevanja dela in zaposlovanja na črno v letu 2021.

# PRILOGA

**Obvestilo za Evropsko komisijo na podlagi 20. člena Zakona o preprečevanju dela in zaposlovanja na črno in 14. člena Direktive 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L št. 168 z dne
30. junija 2009, str. 24)**

Zakon o preprečevanju dela in zaposlovanja na črno (Uradni list RS, št. 32/14, 47/15 – ZZSDT, 43/19 in 121/21 – ZJN-3B; v nadaljnjem besedilu: ZPDZC-1) v 20. členu določa, da mora Komisija Vlade Republike Slovenije za odkrivanje in preprečevanje dela in zaposlovanja na črno vsako leto opredeliti dejavnosti, za katere ocenjuje, da se v njih državljani tretjih držav v večji meri nezakonito zaposlujejo, in pripraviti načrt inšpekcijskih pregledov. Vsako koledarsko leto mora pripraviti tudi poročilo o opravljenih inšpekcijskih pregledih in Evropsko komisijo obvestiti o ugotovitvah teh pregledov do konca junija naslednjega leta za preteklo koledarsko leto.

V skladu z 2. členom Direktive 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L št. 168 z dne
30. junija 2009, str. 24; v nadaljnjem besedilu: direktiva) »nezakonita zaposlitev« pomeni zaposlitev nezakonito prebivajočega državljana tretje države; »nezakonito prebivajoči državljan tretje države« pa pomeni državljana tretje države, ki je prisoten na ozemlju države članice in ne izpolnjuje ali ne izpolnjuje več pogojev za prebivanje v tej državi članici.

Direktivo delno prenaša ZPDZC-1, in sicer v delu, ki se nanaša na zaposlovanje na črno.

ZPDZC-1 v 4. točki prvega odstavka 2. člena opredeljuje nezakonito zaposlitev kot zaposlitev državljana tretje države, ki nezakonito prebiva v Republiki Sloveniji. Nezakonito prebivanje je prebivanje državljana tretje države, ki v Republiki Sloveniji ne prebiva v skladu z določbami zakona, ki ureja vstop, prebivanje in odstranitev tujcev, ali zakona, ki ureja mednarodno zaščito (5. točka prvega odstavka 2. člena ZPDZC-1).

Pri pripravi obvestila za Evropsko komisijo na podlagi 20. člena ZPDZC-1 in 14. člena direktive je bilo poročanje prilagojeno obrazcem, ki jih je poslala Evropska komisija, upoštevan pa je bil dopis Generalnega direktorata Evropske komisije za notranje zadeve glede izpolnitve zahtev po poročanju v skladu s 14. členom direktive.

**Poročilo o inšpekcijah – vzorec**

**14. člen in drugi odstavek 16. člena Direktive 2009/52/ES**

**Inspection report – Template**

**Articles 14 & 16§2 of the Employers’ Sanctions Directive (****2009/52/EC)**

* 1. **OCENA TVEGANJA/RISK ASSESSMENT**
1. **Seznam sektorjev, opredeljenih za večje tveganje za nezakonito zaposlovanje/List of sectors identified to be at greater risk to illegal employment**

Pristojnost nadzora nad zaposlovanjem na črno je bila z 18. avgustom 2014 z začetkom veljavnosti Zakona o preprečevanju dela in zaposlovanja na črno (v nadaljnjem besedilu: ZPDZC-1) v celoti prenesena na Finančno upravo Republike Slovenije (FURS). V skladu s šesto alinejo prvega odstavka 5. člena ZPDZC-1 je prepovedano zaposlovanje na črno, za kar se šteje, če delodajalec nezakonito zaposli državljana tretje države.

Nadzore nezakonitega zaposlovanja tujcev pa v okviru svojih pristojnosti nadzira tudi inšpektorat, pristojen za delo (IRSD). Ko IRSD v okviru izvajanja svojih nalog ugotovi tudi sum zaposlitve na črno tujca, izda odločbo, s katero prepove opravljanje dela posamezniku, ki je zaposlen na črno, ter o ugotovitvah obvesti FURS, FURS pa ustrezno ukrepa še v prekrškovnem postopku.

Nadzori nezakonitega zaposlovanja državljanov tretjih držav se opravljajo v okviru nadzorov zaposlovanja na črno.



1. **Merila, na podlagi katerih so bili ugotovljeni sektorji tveganja/Criteria upon which these risk sectors were identified**

Nadzori nezakonitega zaposlovanja državljanov tretjih držav se opravljajo v okviru nadzorov zaposlovanja na črno po ZPDZC-1. Nezakonito zaposlovanje državljanov tretjih držav se ugotovi tudi ob sočasnem izvajanju nadzorov na drugih področjih, ki so v pristojnosti FURS, na primer nadzor davčnih blagajn oziroma po Zakonu o davčnem potrjevanju računov (ZDavPR), nadzor na področju prevozov v cestnem prometu.

Kriteriji, po katerih FURS izvaja nadzore, so določeni na podlagi analize tveganja, nadzori pa se opravijo tudi po naključnem izboru ter na podlagi prejetih prijav in drugih pobud. Sistemski nadzor zavezancev se zagotavlja na podlagi letnega načrta.

Nadzori nezakonito prebivajočih državljanov tretjih držav oziroma zaposlovanja državljanov tretjih držav se opravljajo tudi na predlog pristojnih državnih organov na podlagi ugotovitev z njihovih delovnih področij. Največ nadzorov je opravljenih na podlagi prijav, ki jim jih je odstopila policija.

FURS ima organizirane tudi delovne skupine za različna področja dela. Ena izmed njih je delovna skupina za nadzor na področju dela in zaposlovanja na črno, ki v okviru svojih nalog skrbi za izvajanje ciljno usmerjenih nadzorov na področju dela in zaposlovanja na črno, v okviru katerih se nadzirajo tudi državljani tretjih držav, ki delajo v Sloveniji.

Za leto 2022 je načrtovanih več kot 8.000 nadzorov po ZPDZC-1, v okviru katerih se nadzira tudi zaposlovanje državljanov tretjih držav. Nadzori po ZPDZC-1 bodo usmerjeni v dejavnosti, ki so zaznane kot tvegane, predvsem dejavnost gradbeništva (F), dejavnost gostinstva (I) in dejavnost prevoza (H). Zavezanci bodo izbrani za nadzor tudi na podlagi ciljno usmerjenih nadzorov po vnaprej določenih tveganjih.

Praksa je pokazala, da se v rizičnih dejavnostih nezakonito zaposlovanje državljanov tretjih držav pojavlja v času izven rednega delovnega časa. FURS zagotavlja stalno prisotnost na terenu 24 ur na dan, sedem dni v tednu, z mobilnimi ekipami nadzornikov v času, ko delodajalci ne pričakujejo nadzora.

* 1. **STANJE INŠPEKCIJSKIH PREGLEDOV/STATE OF INSPECTIONS**

FURS je v letu 2021 opravil več kot 10.000 nadzorov zaposlovanja na črno, v okviru katerih je opravil tudi nadzore zaposlovanja državljanov tretjih držav. Nezakonito zaposlovanje državljanov tretjih držav je bilo v nadzoru ugotovljeno pri 44 delodajalcih. Najpogosteje so bile nepravilnosti glede nezakonitega zaposlovanja državljanov tretjih držav ugotovljene v dejavnosti gradbeništva (F) in gostinstva (I), prav tako pa tudi v dejavnosti prometa in skladiščenja (H), predelovalni dejavnosti (C) in dejavnosti popravila motornih vozil (G). Največ nepravilnosti je ugotovljenih pri zaposlovanju državljanov Bosne in Hercegovine (BIH) in Srbije.



* 1. **REZULTATI/RESULTS**
1. **Finančne sankcije – 5. člen /Financial sanction – Article 5**

V letu 2021 je bilo v zvezi z nezakonitim zaposlovanjem državljanov tretjih držav zoper kršitelje – pravne subjekte zaradi kršitve določbe 6. alineje prvega odstavka 5. člena ZPDZC-1 uvedenih 40 prekrškovnih postopkov, od tega je bilo po stanju 31. 12. 2021 zaključenih 36 prekrškovnih postopkov, štirje prekrškovni postopki pa so bili še v teku. V letu 2021 je bilo v prekrškovnih postopkih zaradi kršitev nezakonitega zaposlovanja državljanov tretjih držav sankcioniranih 36 delodajalcev. Skupni znesek izrečene globe za obravnavani prekršek po 5. alineji prvega odstavka 23. člena ZPDZC-1 je pri kršiteljih – pravnih subjektih, delodajalcih in njihovih odgovornih osebah znašal 198.500 evrov, izrečenih je bilo pet opominov. V zvezi z navedeno kršitvijo je bilo sankcioniranih tudi 75 delavcev, fizičnih oseb – državljanov tretjih držav, ki jim je bila zaradi storitve prekrška po tretjem odstavku 23. člena ZPDZC-1 izrečena globa v skupni višini 33.000 evrov in izrečenih devet opominov. Skupaj je bila v letu 2021 zaradi nezakonite zaposlitve državljanov tretje države izrečena globa v višini 231.500 evrov 136 kršiteljem (delodajalcem, njihovim odgovornim osebam in delavcem – državljanom tretjih držav).

Znesek izrečenih glob je v letu 2021 višji kot v letu 2020, vendar še vedno nižji kot v preteklih letih, kar se ocenjuje kot posledica razmer, nastalih zaradi epidemije covida-19.



1. **Kazenske sankcije – 9. člen/Criminal sanctions – Article 9**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |
| **CRIMINAL SANCTIONS** | **DIRECTIVE 2009/52/EC** |   |   |
| **Results based on inspections carried out in …** |   |   |
| **2012** | **2013** | **2014** | **2015** | **2016** | **2017** | **2018** | **2019** | **2020** |
| prosecutions initiated following the inspections |   |   |   |   |   |   |   |   |   |
| final decisions imposing criminal sanctions  | 22 | 22 | 16 | 9 | 9 (+1 legal person) | 11\*\* (+1 legal person) | 8\*\*\* (natural persons) + 5 (legal persons) | 10\*\*\* (natural persons) + 2 (legal persons) | 8\*\*\* (natural persons) + 2 (legal persons) |
| average duration of imprisonment imposed |   |   |   |   |   |   |   |   |   |
| total sum of fines imposed  | data not availible | data not availible | data not availible | data not availible | data not availible | data not availible | data not availible | data not availible | data not availible |
|   |   |   |   |   |   |   |   |   |   |

In the Republic of Slovenia illegal employment is criminal offence - Article 199 of The Criminal Code (Official Gazette of the Republic of Slovenia, no. 50/12 – officially consolidated text, 6/16 – corr., 54/15, 38/16, 27/17, 23/20, 91/20, 95/21 and 186/21).

Illegal employment

Article 199

(1) Whoever employs two or more workers contrary to the legislation and does not register them for the appropriate insurance, or employs two or more aliens or stateless persons that do not have a work permit, shall be punished by a fine or by imprisonment of up to one year.

(2) Whoever continuously or persistently employs or employs a significant number of persons that are not citizens of the European Union Member State and illegally stay on the territory of the Republic of Slovenia shall be punished by imprisonment of up to two years.

(3) If the offence determined in the first or the second paragraph of this Article is done by the employment of workers not being qualified to perform labour requiring special authorisation or having a right to interfere in the physical or physical integrity of a person or the labour is performed under particularly exploitative working conditions or by exploiting a victim of trafficking in human beings or employment of a minor, the perpetrator shall be punished by imprisonment of up to three years.

















1. **Drugi ukrepi – 7. člen/Other measures – Article 7**

V postopkih nadzora, kjer se ugotovi nezakonito zaposlovanje tujcev, FURS izvaja naslednje ukrepe:

* če državljan tretje države nezakonito prebiva v Republiki Sloveniji, o tem takoj obvesti policijo;
* z odločbo o prepovedi opravljanja dela nezakonito zaposlenemu državljanu prepove opravljanje dela;
* uvede prekrškovni postopek s sankcioniranjem (delodajalca in odgovorne osebe delodajalca).

Pri nadzorih lahko FURS uporabi tudi ukrep po 37. členu Zakona o finančni upravi (v nadaljnjem
besedilu: ZFU), in sicer prepoved opravljanja dejavnosti in zapečatenje poslovnih prostorov, dokumentacije in drugih predmetov. Prepoved opravljanja dejavnosti je eden strožjih ukrepov, ki se uporabi le, ko je to nujno potrebno zaradi preprečitve nadaljnjih kršitev, zavarovanja dokazov ali odprave nepravilnosti.

V skladu z zakonom mora FURS obveščati Ministrstvo za javno upravo (v nadaljnjem besedilu: MJU) o imenih delodajalcev, pri katerih je bil s pravnomočno odločbo ugotovljen prekršek nezakonitega zaposlovanja državljanov tretje države. V letu 2021 je FURS MJU sporočil podatke o 19 delodajalcih, pri katerih je bilo pravnomočno ugotovljeno nezakonito zaposlovanje državljanov tretje države. Pravna oseba, tuj pravni subjekt ali samozaposlena oseba, ki zaposli državljana tretje države, ki nezakonito prebiva v Republiki Sloveniji, se za pet let od pravnomočnosti odločbe, s katero je bila izrečena globa za prej navedeni prekršek, izloči iz postopkov javnega naročanja in izgubi ali se ji omeji pravica do javnih sredstev, vključno s sredstvi Evropske unije.

FURS na zahtevo Zavoda RS za zaposlovanje posreduje tudi podatke o pravnomočnih sodbah, sklepih ali odločbah o prekrških, izdanih delodajalcem, njihovim odgovornim osebam, pravnim ali fizičnim osebam, registriranim za opravljanje dejavnosti, ki delodajalcu v primeru nezakonite zaposlitve državljana tretje države in izrečene pravnomočne globe za pet let prepove zaposlovanje državljanov tretjih držav.



1. [1] Število prekrškovnih ukrepov po ZPZDC-1 (po določbah, ne glede na to, da lahko en akt vsebuje več kršitev).  [↑](#footnote-ref-1)